Marković: Sprema se ozbiljan paket za pomoć turizmu, pet miliona je samo za plate za dva mjeseca\nAutor:\t- 28.04.2020, 10:11 Ekonomija\n“Pogrešno se razumjela objava cifre od pet miliona eura podrške turističkoj privredi. To je samo intervencija za plate zaposlenih u turizmu za dva mjeseca koje će snositi država do nivoa minimalne zarade i 100 odsto plaćenih poreza i doprinosa. Mi tek pripremamo ozbiljan paket za turističku privredu sa bankama i Investiciono razvojnim fondom koji će imati za cilj da održi investiciju u turizmu, a istovremeno da obezbijedi likvidnost turističke privrede kako bi bila spremna za početak sezone“, rekao je predsjednik Vlade.\n“Razumijemo da se u okviru EU, posebno Hrvatska, vodi kampanja za otvorenost granica između Hrvatske, Austrije, Slovačke, Češke i Mađarske. Ako se to desi, Crna Gora će tu priliku iskoristiti. Posebno jer smo zaista sigurna zemlja sa aspekta epidemije”, rekao je premijer Marković konstatujući da se već ulazi u finiš zaustavljanja epidemije.\nPremijer je kazao da smo od samog početka primjene mjera građanima dozvolili najveći mogući stepen kretanja i slobode: “Imali smo najmanja ograničenja u kretanju građana, istovremno smo dozvolili brojne ekonomske aktivnosti u građevinarstvu i realizaciji kapitalnih projekata koji se finansiraju prije svega u oblasti infrastrukture i turizma”.\nPrecizirao je da ključne mjere popuštanja počinju 4. maja kada svi preduzetnici, mala i srednja preduzeća počinju rad u punom obimu.\n“Sljedeća faza ekonomskog ubrzavanja i početka novih aktivnosti je 18. maj kada ćemo pustiti u rad hotele, restorane, kafiće, klubove i vjerujemo da na taj način počinjemo da vraćamo u život cijelu zemlju, da naš stvaralički, privredni, građanski i lični potencijal stavimo u funkciju brzog i hitnog oporavka“, rekao je premijer Marković.\n“To je onaj iznos koji smo usaglasili sa EU i koji će nam pomoći da se bolje izborimo sa posljedicama. Želim da kažem da je EU pokazala solidarnost, kada je Crna Gora u pitanju ali i druge zemlje regiona. EU se nije zatvorila unutar svog okvira nego je u ovaj paket pomoći uključila i druge države. Mi to veoma cijenimo i to će biti od velikog značaja za sanaciju ekonomskih i socijalnih prilika u Crnoj Gori“, rekao je predsjednik Marković.\n“Crna Gora predsjedava Centralno-evropskom inicijativom (CEI) i mi smo u razgovorima sa predsjednikom Vlade Italije gospodinom Konteom i nekim drugim mojim kolegama pokrenuli inicijativu za zajednički sastanak koji bi trebalo da bude održan 15. maja kada ćemo govoriti o svim ovim aspektima kako da se bolje suprotstvimo i sačuvamo zdravlje našeg stanovništva ali i naravno i zajednički odgovorimo ekonomskim izazovima. Vjerujem da će ta konferencija dati dobar odgovor. Radimo i u saradnji sa Svjetskom zdravstvenom organizacijom, a vjerujem da će Samit EU – Zapadni Balkan u Zagrebu takođe biti nova prilika da pronađemo najbolja rješenja za sve pa i za zemlje ZB“, rekao je premijer Marković.\nDuško Marković koronavirus Turizam pandemija


Izgrađene dve brane na jalovištu – PodrinjeINFO\n1416 Views November 16, 2014 No Comments\tPodrinje Tomislav Živanović\nRadovi na sanaciji oštećenog jalovišta nekadašnjeg rudnika “Stolice” u Kostajniku kod Krupnja, odvijaju se planiranom dinamikom i trebalo bi da budu završeni do kraja novembra. Radnici Rudarsko topioničarsogi basena (RTB) Bor, koji su angažovani na sanaciji, već su izgradili dve brane i završili četvrtinu planirane trase budućih kanala za sakupljanje površinskih voda oko jalovišta.\n“Posao obavlja 12 radnika sa mehanizacijom, a kao uigrana ekipa sa dugodišnjim iskustvom sa borskih jalovišta, očekujemo da će posao biti završen do kraja meseca”\nizjavio je za nedeljnik Lozničke novosti jedan od radnika Zarije Ristić. On je naveo da se trenutno radi na čišćenju drenažne linije za odvod voda oko jalovišta i glavnog bunara drenažnog sistema koji će biti iskorišćen za sakupljanje površinskih voda.\n”Posle toga sledi izgradnje velike brane i izgradnja preostale tri četvrtine trase kanala”\nrekao je Ristić i dodao da osim manjih poteškoća sa kretenjem bagera, drugih prepreka u radu nije bilo. Radovi na sanaciji jalovišta počeli su 5. novembra, šest meseci nakon što je branu jalovišta oštetila majska poplava. Ministar bez portfelja zadužen za vanredne situacije Velimir Ilić, koji je prisustvovao početku radova, izjavio je tom prilikom da je RTB “Bor” obezbedio besplatno sve mašine i radnike, dok će za beton, armaturu i cevi iz budžeta morati da se plati najviše oko 16 miliona dinara. Zbog izlivanja jalovišta u maju, teški metali su dospeli u reke Jadar i Drinu, a povećane koncentracije su utvrđene u Drini kod Badovinaca, nadomak ušća u Savu. Rezultati analize vode Kostajnika, Jadra i Drine, objavljeni na sajtu Agencije za zaštitu životne sredine, pokazuju visoke koncentracije gvožđa, mangana, arsena, olova, nikla i kadmijuma. Ministarstva poljoprivrede i zaštite životne sredine i rudarstva i energetike formirala su krajem jula tim za praćenje hitnih mera za sanaciju izlivene toksične jalovine antimona iz zatvorenog rudnika “Stolice”. Ministarstvo zaštite životne sredine saopštilo je tada da je incident na jalovištu “Stolice” najveći iz oblasti zaštite životne sredine koji je nastao kao posledica majskih poplava, navodeći da se u oštećenom jalovištu nalazi više stotina hiljada metara kubnih jalovine, opasnog rudarskog otpada sa značajnim koncentracijama arsena, antimona i olova. Procenjena šteta na jalovištu je ušla i u zvanični vladin izveštaj korišćen i za briselsku donatorsku konferenciju za Srbiju i BiH koje su pogođene poplavama. Zatvoreni rudnik Stolice deo je koncerna Farmakom u vlasništvu biznismena Miroslava Bogićevića.


Afganistan: Rusija nastavlja davati logističku podršku NATO-u – Minber\nkol. 24, 2012 at 2:51 pm\nAfganistan: Rusija nastavlja davati logističku podršku NATO-u\nadmin 10 godina ago 388 views\nPreko tranzitnog centra Ulyanovsk, Rusija nastavlja sa transportom oklopnih vojnih vozila za NATO snage u Afganistanu.\nZamjenik premijera Rusije Dmitriy Rogozin ,zajedno sa grupom ruskih novinara, posjetio je tranzitni centar Ulyanovsk kako bi se informisali o aktivnostima koje se provode. Rogozin je istakao da se u tranzitnom centru ne nalaze vojnici SAD-a ili vojnici NATO snaga, jer to je protivno pravilima ove ustanove.\n“Samo zbog određenih logističkih potreba, dozvolili smo NATO snagama da koriste ovaj tranzitni centar. Izdali smo dozvolu da se preko ovog tranzitnog centra vrši transport oklopnih vojnih vozila za NATO snage u Afganistanu. Ova vojna vozila će značajno doprinijeti efikasnijoj borbi protiv terorizma”, kazao je Rogozin.\nOn je naglasio da tranzitni centar Ulyanovsk nije nikakva baza NATO-a te da zvaničnici Rusije imaju sve potrebne informacije o stvarima koje se prevoze u Afganistan preko ovog centra.\nOn je dodao da i Ujedinjeni narodi i Evropska unija mogu koristiti tranzitni centar Ulyanovsk te da je time Rusija postala važna tranzitna zemlja za transport logističkog materijala što je u okviru planiranih nacionalnih interesa ove zemlje.\nStručnjaci u Rusiji tvrde da je zajedničkom posjetom sa grupom ruskih novinara tranzitnom centru Ulyanovsk, premijer Rusije Rogozin želio opovrgnuti kritike medija u vezi sa transportom logističkih materijala preko ovog centra u Afganistan.\nPrethodno se predsjednik Rusije Vladimir Putin osvrnuo na kritike u vezi sa pomaganjem NATO snagama u Afganistanz zjavivši da ovim postupkom Rusija jasno pokazuje da snažno podržava borbu protiv terorizma i opojnih droga u Afganistanu.\nPodsjećamo da je 2008. godine Rusija dozvolila NATO snagama da koriste teritorij ove države za određene logističke potrebe u okviru izvođenja vojnih operacija u Afganistanu.\nadmin 24 kolovoza, 2012\nPentagon razradio plan eventualnog upada u Siriju\nU Tripoliju je ubijen Šeik Halid al Baradej


NATO prihvata opredeljenje Srbije da bude neutralna - Studio B\nNATO prihvata opredeljenje Srbije da bude neutralna Tanjug\nPolitikaPolitika Pocetna 12. 10. 2017. 14:55:49\nNATO prihvata opredeljenje Srbije da bude neutralna, izjavila zamenica generalnog sekretara Alijanse Rouz Gotemeler u razgovoru sa predsednikom Vučićem. Saradnja između Srbije i NATO-a je umnogome unapređena, rekao Vučić i naglasio da je Srbija vojno neutralna, bez namere da taj status menja.\nPredsednik Vučić i Gotemeler su razgovarali o međusobnom političkom dijalogu, oblicima praktične saradnje i predstojećem susretu srpskog predsednika i generalnog sekretara NATO Jensa Stoltenberga.\nKako je saopštila Pres služba Predsednika, Vučić je istakao da je saradnja između Srbije i NATO umnogome unapređena, kao i da je pojačano uzajamno poverenje.\n„Tokom proteklih 11 godina učešća u programu Partnerstvo za mir, Srbija je ostvarila značajnu saradnju sa državama članicama NATO i partnerskim državama, primenjujući najbolja iskustva i standarde u modernizaciji i jačanju svojih oružanih snaga i odbrambenih kapaciteta“, dodao je predsednik Vučić.\n„Zamenica generalnog sekretara NATO Gotemeler ponovila je stav Alijanse da prihvata opredeljenje Srbije da bude vojno neutralna, da u tome ne vidi ništa sporno i da to nije prepreka razvoju saradnje sa Srbijom u brojnim oblastima“, navodi se u saopštenju.


Ovo je prva poruka predsjedavajućeg Predsjedništva BiH Milorada Dodika – Bh-index\n20/11/2018 by N1\nNa konsitutivnoj sjednici Predsjedništva BiH Šefik Džaferović, Željko Komšić i Milorad Dodik položili su svečanu zakletvu za sedmi saziv Predsjedništva BiH.\nNakon što je predsjednik CIK-a novim članovima Predsjedništva BiH uručio certifikate, oni su položili zakletvu, a prvi je to učinio Milorad Dodik:\n„Ovim se zaklinjem da ću savjesno obavljati datu mi dužnost, poštovati Ustav Bosne i Hercegovine, provoditi Opći okvirni sporazum za mir i njegove anekse u cijelosti, štititi i unapređivati ljudska prava i osnovne slobode, te brinuti o interesima i ravnopravnosti svih naroda i građana.”\nPrvi predsjedavajući bit će Milorad Dodik. Članovi Predsjedništva BiH se mijenjaju na poziciji predsjedavajućeg svakih osam mjeseci po principu rotacije.\nPoslovnik o radu Predsjedništva BiH propisuje predsjedavajući dvije sedmice poslije prihvatanja dužnost predočava orijentacioni plan rada za vrijeme svoga predsjedavanja.\nU prvom obraćanju Dodik je istakao da su postigli najbrži mogući dogovor – da on bude predsjedavajući narednih 8 mjeseci.\nPredsjedavajući Predsjedništva Bosne i Hercegovine Milorad Dodik kazao je danas u prvom obraćanju na novoj funkciji da će se u svom mandatu zalagati za ukidanje institucije visokog predstavnika. Poručio je da ne želi napraviti nijedan loš potez prema Bošnjacima i Hrvata, ali da će tražiti adekvatan tretman za Republiku Srpsku i srpski narod, prenosi N1.\nPreporučeno za vas: Magična prezentacija: Pogledajte sjajan video Koridora 5C u režiji EBRD-a\nPogledajte kako je Milorad Dodik dočekan u Sarajevu\nPogodite ko nije bio na inauguraciji članova Predsjedništva BiH


De Heus Srbija uspešno prošao sertifikaciju Halal standarda - De Heus\nPočetna / Aktuelno / Novosti / De Heus Srbija uspešno prošao proces sertifikacije HALAL standarda\n18-04-2019 - De Heus Srbija posluje na način koji podrazumeva da se konkretna situacija svakog klijenta razlikuje i da svaki klijent ima svoje specifične potrebe, zahteve i ciljeve. U skladu sa tim, šireći svoje poslovanje na nova tržišta desilo se da je pred nas stavljen poseban i specifičan zahtev, a koji se odnosi na poslovanje u skladu sa Halal standardom.\nHalal standard čini niz smernica i pravila koji se odnose na proizvodnju i pripremu hrane u skladu sa islamskim verskim običajima.\nNajveći broj zahteva Halal standarda su identični sa HACCP sistemom i ISO 9001 standardom, što je našoj kompaniji koja ima uspostavljena oba ova sistema, znatno olakšalo pripremu za sertifikaciju.\nHalal je primenljiv na različite vrste proizvoda i usluga, a zahtevi koje Halal stavlja pred proizvođače su najstriktniji kada je u pitanju mesna industrija. De Heus kao proizvođač hrane za životinje, direktan je učesnik u lancu proizvodnje mesa.\nDa bi jedan proizvodni proces dobio Halal sertifikat potrebno je da se primeni niz kontrolisanih postupaka koji su u skladu sa islamskim propisima, kako bi proizvod ili usluga bili prihvatljivi za komzumiranje ili korišćenje pripadnicima ove veroispovesti.\nZa razliku od ostalih standarda i HACCP sistema, Halal sertifikacija nije u klasičnom sistemu sertifikacije i akreditacije. Sertifikate za ovaj sistem dodeljuju organizacije ovlašćene od strane islamske verske zajednice. U Srbiji postoji zvanična organizacija za dodelu Halal sertifikata, a to je Halal agencija Islamske zajednice Srbije.\nZahvaljujući udruženom angažovanju zaposlenih u De Heusu iz sektora kontrole kvaliteta, sektora nabavke i menadžera proizvoda, De Heus je uspešno prošao postupak sertifikacije. Sada smo u mogućnosti da na veliku grupu svojih proizvoda stavimo Halal znak, što doprinosi lakoj prepoznatljivosti Halal proizvoda koji će se naći na tržištima na kojima su prisutni pripadnici muslimanske veroispovesti.


Ministar Halilović uručuje ključeve u Tuzli i Milićima - Klix.ba\nBiH Ministar Halilović uručuje ključeve u Tuzli i Milićima\nMinistar Halilović uručuje ključeve u Tuzli i Milićima\n7.12.2010. u 08:20\nMinistar za ljudska prava i izbjeglice BiH Safet Halilović posjetit će danas Tuzlu i Miliće i uručiti ključeve za 13 obnovljenih stambenih jedinica povratnika, a za čiju je obnovu Ministarstvo za ljudska prava i izbjeglice BiH izdvojilo 410.000 KM.\nCeremonija primopredaje ključeva bit će održana u Tuzli u Službi za stambene poslove i povratak, dok će u općini Milići biti održana u zgradi Općine.\nMinistarstvo je izdvojilo 200.000 KM za obnovu šest individualnih stambenih jedinica povratnika na području općine Tuzla dok je u Milićima obnovljeno sedam stambenih jedinica povratnika za koje je izdvojeno 210.000 KM.\nPutem državne Komisije za izbjeglice i raseljene osobe, Ministarstvo je u posljednje vrijeme za obnovu individualnih stambenih jedinica povratnika, održivi povratak i elektrifikaciju u općini Tuzla izdvojilo oko dva miliona KM, dok je za iste namjene u općini Milići uloženo više od 1,3 miliona KM, saopćeno je iz kabineta ministra.\nprije 13h 4m 141\nprije 19h 6m 231\nprije 18h 23m 81\nprije 20h 27m 156\nprije 17h 27m 76


PORTAL: Preti nova Velika depresija\nPreti nova Velika depresija\nI pored najava da je postignut dogovor američkih republikanaca i demokrata o famoznom planu za spasavanje uzdrmanog finansijskog sektora, on nije prošao u Kongresu SAD, što je odmah izazvalo tektonske potrese na berzama od Evrope do Hongkonga i Japana, zlokobno podsećajući na berzanski krah 1929. i Crni ponedeljak 1987. Na Njujorškoj berzi od koje je sve krenulo indeks “dau džons” zabeležio je najveći jednodnevni pad u svojoj istoriji, pa sada već i laicima postaje jasno da duboka kriza američke privrede, koja se dugo zakuvavala, neće proći preko noći i da će svi osetiti njene posledici na svojoj koži.\nEkonomista Aleks Klajn sa holandskog univerziteta “Nejenrode” ne iskljuèuje moguænost “globalne depresije” nakon sunovrata na amerièkim i evropskim berzama. “To pokazuje da nije u toku samo kreditna kriza, nego i kriza poverenja. Javnost i investitori su izgubili poverenje u banke, ali i vlade”, istakao je Klajn.\nVladimir Gligorov iz Bečkog instituta za međunarodne ekonomske studije ocenjuje za „Blic“ da su šanse za Veliku depresiju ipak male, ali da su „relativno velike šanse za produženu recesiju“. „Dobra vest je da su evropske zemlje pozitivno reagovale nacionalizujući banke koje su zapale u krizu i time pokazale da su „spremne da ugase požar u samom početku“, kaže Gligorov i napominje da situacija ostaje i dalje „beskrajno ozbiljna“, pre svega zato što je odbacivanjem paketa mera u američkom Kongresu postalo jasno da vlasti SAD gube autoritet. „Problemi se neće rešiti ni lako ni brzo“, prognozira ekspert.\nGordon Braun, britanski premijer, juče ujutro održao je hitan sastanak sa Mervinom Kingom, guvernerom Banke Engleske, nakon što je psihoza na Londonskoj berzi odmah po otvaranju zbrisala 24 milijarde funti vrednosti najstabilnijih britanskih kompanija. Britanske banke su najveća žrtva šokantnog odbijanja američkih zakonodavaca da zahvate 700 milijardi dolara iz kase poreskih obveznika da bi izvukli iz bule posrnuli finansijski sistem, zbog čega i u Dauning stritu razmišljaju o paketu stabilizacionih mera.\nEvropska komisija je apelovala da SAD “preuzmu odgovornost” nakon što je Kongres odbio da usvoji paket za spas Volstrita. “Evropa i evropske vlasti preuzimaju svoju odgovornost”, , rekao je Johanes Lajtenberger, portparol Komisije. EK razmatra dodatne mere za jačanje finansijskog sektora.\nVest s one strane Atlantika imala je buran odjek i u Nemačkoj i Francuskoj, gde su indeksi pali nešto manje nego u Britaniji, a dramatične trenutke preživljavale su azijske berze, gde je indeks na Tokijskoj berzi pao za 4,1 odsto, a u Hongkongu čak šest odsto da bi se zatim oporavio. Strmoglavila se i vrednost akcija u Australiji, Novom Zelandu, Indiji, Singapuru, Filipinima i Južnoj Koreji.\nNASDAQ (Njujork) 9%\nFTSE 100 (London) 5,3%\nCAC-40 (Pariz) 5%\nDAX (Frankfurt) 4,2%\nHang Seng (Honkong) 6%\nNikei (Tokio) 4,1%\nKaoru Josano, japanski ministar ekonomije, ocenio je da će neusvajanje planirane pomoći za finansijski sistem SAD imati velike posledice ne samo po američku nego i po svetsku ekonomiju. Banka Japana od sredine meseca upumpala je na tržišta 21.000 milijardi jena (200 milijardi dolara).\nBelgija, Francuska i Luksemburg morali su da banci „Deksija“ daju hitnu injekciju od skoro 6,4 milijarde evra, što je druga belgijska banka za dva dana (posle „Fortisa“) koja je morala da se spasava od potonuća. Trgovina na dve glavne berze u Rusiji je zbog finansijskih previranja obustavljena na dva sata, a čim je otvorena berza indeksi su krenuli naniže.\nU Irskoj je vlada u pokušaju da zadrži poverenje tržišta objavila da će garantovati sve bankarske depozite u naredne dve godine.\nZa plan je u Kongresu SAD glasalo 205 američkih kongresmena, a protiv je bilo njih 228, uglavnom iz Bušove Republikanske stranke. Oni su izrazili sumnju da su predložene mere svrsishodne i efikasne. Džordž Buš, američki predsednik, izjavio je da je kucnuo „kritični trenutak” za privredu SAD i da svako odlaganje donošenja mera sopasavanja preti dugotrajnom recesijom.\nBarak Obama i Džon Mekejn, demokratski i republikanski predsednički kandidati, razmenili su optužbe povodom finansijske krize i neusvajanja plana za njeno rešenje u Kongresu. Obama je upozorio da se njegov republikanski rival već godinama protivi neophodnom regulisanju sektora ekonomije. Mekejn je rekao da Obama stavlja svoje političke ambicije ispred dobrobiti zemlje. Hoće li biti plana B i kakav će on biti - nije poznato.\nPosledice za Srbiju\nMožemo biti „uslovni optimisti“, kaže za „Blic“ Siniša Krneta, direktor za poslovne operacije Beogradske berze, i objašnjava da je domaće tržište kapitala, i pored izvesnog pada, pošteđeno većih potresa iz tri razloga. Prvi je struktura investitora prisutnih na srpskom koji nisu direktno povezani sa američkim finansijskim strukturama. Druga su relativno dobri rezultati srpskog finansijskog sektora. Najzad, treći faktor je očekivanje domaće berze da država sistemski deluje. Ako dođe do daljeg zaoštravanja, srpsku ekonomiju očekuje, u blažoj varijanti, poskupljenje svih kredita, poskupljenje finansiranja srpskih dugova i pad cena imovine. U goroj varijanti, ako presuše krediti, recimo ako u SAD propadne neka veća komercijalna banka, moraće da se nađe nadoknada za šest milijardi evra srpskog deficita na tekućem računu. Kako to neće biti lako, moraće se ići na smanjenje javne i privatne potrošnje, a to znači recesiju.\nОбјавио ADMIN у 01:12


Faktor | Komandant NATO Štaba Sarajevo pohvalio nastojanja svih u BiH koji se bore sa šumskim požarima\n19.08.2021. / 13:38\nU Ministarstvu sigurnosti susreo se sa timom koji je odgovoran za koordinaciju povezanih aktivnosti za borbu i sprečavanje širenja požara. Kako bi im pomogao u tome, tim koristi sistem koji finansira NATO (komandni sistem buduće generacije u slučaju incidenta - the Next-Generation Incident Command System) kako bi koordinirali odgovor i podijelili informacije u stvarnom vremenu sa ljudima na terenu.\n- Podrška civilnim organima vlasti u vrijeme krize vitalni je dio misije svake jedinice Oružanih snaga BiH. I Oružane snage su tu, spremne i žele pomoći, ako i kada ih pozovu. Nakon posjete OK centru, mogu vidjeti koliko efikasno se koriste sredstva i kako pomno se prati situacija. Želim se zahvaliti svima koji su dosada bili uključeni. Vremenske prilike donijele su privremeno olakšanje, ali sezona šumskih požara još uvijek traje. Dobro je znati da postoji ova iskusna, opremljena i dobro uvježbana sposobnost u BiH, ako se situacija pogorša - rekao je brigadni general Folkestad, saopćeno je iz NATO Štaba Sarajevo.\npožari u BiHEric Folkestad\nSalkiću istekao mandat


Vesti online / Scena / Rijaliti / "Ma kakav razvod - Sloba i Kija se čuju svaki dan"\nNekadašnji zadrugar Milan Milošević, koji je posle rijalitija nastavio druženje s Kijom, otkrio je detalje njenog i Slobinog razgovora o kojima mu se pobednica "Zadruge" poverila.\n- Kija mi je rekla da kažem slobodno šta joj je rekao Sloba. On je poručio da sa Lunom može da bude kad god hoće. To znači da on nju smatra za devojku u kojoj gasi svoje strasti. U razvod Kije i Slobe ja ne verujem. Oni su i te kako povezani, svaki dan su u kontaktu - rekao je Milan u emisiji "Premijera".\nOn se osvrnuo i na ponašanje Lune Đogani i nije imao mnogo lepih reči za blogerku.\n- Luna Đogani je neko ko se predstavlja da je rastao pod staklenim zvonom, a ja tog zvona i tog stakla nigde nisam video. Rasla je u sasvim normalnoj porodici, s tim što su njeni roditelji devedesetih bili poznati. Čak je rasla u porodici koja nije za primer drugim bračnim parovima, ni deci da odrastaju u takvoj sredini. Njen otac je bio zavisnik od zabranjenih supstanci, razvod, nasilje među roditeljima, sve je to uticalo na Lunu i sada se odražava na njeno ponašanje koje je pokazala u rijalitiju, vrištanje, histerisanje, lažno padanje u nesvest - rekao je Milošević.


Ukrajinci koji su pobjegli od rata u svojoj zemlji kreću se ka graničnom prelazu u Tihuani, u Meksiku, 2. aprila 2022. (Foto: Reuters/Jorge Duenes)\nVećem broju ukrajinskih izbjeglica biće dozvoljeno da uđu u SAD prema novom planu koji je u četvrtak objavila administracija predsjednika Joea Bidena.\nDo sada, mnogi Ukrajinci koji su bježali od rata sa Rusijom i pokušavali da dođu u SAD, to su činili preko granice sa Meksikom, ali prema novom planu ta ruta će biti otežana, dok će prijavljivanje za azil biti olakšano.\nPrema podacima novinske agencije Reuters, oko 3.300 Ukrajinaca tražilo je azil na južnoj granici SAD u martu. SAD očekuju priliv 100 hiljada izbjeglica, od kojih je 15 hiljada već stiglo u zemlju od početka rata 24. februara.\n"Ponosni smo što možemo da ispunimo ono na šta se predsjednik Biden obavezao, a to je da poželi dobrodošlicu u SAD 100 hiljada Ukrajinaca i drugih koji bježe od ruske agresije", naveo je u saopštenju sekretar za unutrašnju bezbjednost Alejandro Mayorkas i dodao: "Ukrajinski narod nastavlja da prolazi kroz nezamislivu tragediju i gubitke usljed Putinovog neisprovociranog i neopravdanog napada na njihovu zemlju".\nDa bi se izbjeglice kvalifikovale za novi program pod nazivom "Ujedinjenje za Ukrajinu" (Uniting for Ukraine), koji počinje sljedeće nedjelje, oni koji se prijavljuju moraju da imaju dokaz da su bili u Ukrajini počev od 11. februara, da imaju porodičnog sponzora, da su vakcinisani i da prođu bezbjednosnu provjeru.\nUkoliko im bude dozvoljeno da užu u zemlju, izbjeglice će moći da ostanu u SAD do dvije godine i neće imati put do državljanstva.


Kao kompanija koja je jedina u svojoj branši samostalno organizovala dva Open Day-a, kao i nekoliko različitih treninga u vezi sa primenom audio, video i rasvetnih proizvoda i sistema iz svoje ponude, nije iznenađenje organizacija još jednog događaja sličnog tipa.\nInspirisani dubokom uverenošću da je samo kroz direktan kontakt sa tehnikom i edukacijom u vezi sa njenim ključnim karakteristikama i mogućim oblastima primene moguće uspostaviti odnos trajnog poverenja sa klijentom, direktori AVL Projekta su odlučili da organizuju predstavljanje T i Y serije zvučnika nemačkog proizvođača d&b.\nKratko o prezentaciji\nPred oko 50-tak gostiju, prezenter Janko Ramuščak, audio inženjer iz db audiotechnik je govorio o istoriji kompanije, genezi njenih proizvoda od početaka do danas, ključnim karakteristikama d&b sistema ozvučenja i preporukama u vezi sa primenom.\nMeđu prisutnima su se našli studenti sa fakulteta dramskih umetnosti, kao i sa odseka za audio i video tehnologije, njihovi profesori, rental kompanije, projektanti audio sistema u najrazličitijim prostorima, predstavnici pozorišta i ustanova kulture.\nNakon teorijskog dela izlaganja, gosti su imali priliku da poslušaju pripremljeni audio materijal, „prošetaju“ kroz prostor sale i između zvučnih kutija i na taj način uživo registruju tipične audio karakteristike postavljenih sistema.\nNišta manje nije bila interesantna ni mogućnost da, za kraj, stanu i za digitalnu audio miksetu i eksperimentišu sa postavkama sistema.\nPosebnu zahvalnost želimo da uputimo svojim prijateljima i poslovnim saradnicima iz Zoom Medie i Chameleona za pruženu nesebičnu ljudsku i tehničku podršku u realizaciji prezentacije.\nKako smo i ovaj put dobili sve pohvale za događaj, samo smo dodatno učvrstili svoje namere da održimo kontinuitet u njihovom organizovanju.


✔ Postoje li posebne ponude za letove iz Afganistana za Argentinu na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Argentinu?\n✔ Ako rezerviram let iz Afganistana za Argentinu, mogu li rezervirati ujedno i smještaj?\n✔ Koje avio-kompanije nude letove iz Afganistana za Argentinu?\nBudite sigurni, da na eSky.ba ponuda letova iz Afganistana za Argentinu uključuje ne samo niskotarifne avio-kompanije, već i one koje su specijalizirane za visoki standard.


Njujork Tajms: Pomoć Iraka Iranu\n19 avgust, 2012\n„Njujork tajms“: Irak pomaže Iranu da zaobiđe ekonomske sankcije\nU članku objavljenom u današnjem izdanju dnevnika „Njujork tajms“, navodi se da Irak pomaže Iranu da zaobiđe ekonomske sankcije uvedene Teheranu zbog iranskog nuklearnog programa.\nList navodi da Irak koristi mrežu finansijskih institucija i krijumčarenje nafte da pomogne Iranu da zaobiđe sankcije. Predsednik Barak Obama je u julu zabranio bilo kakvo poslovanje američkih banaka sa iračkom bankom „Elaf islamik“.\nU predsednikovom saopštenju se navodi da je ta banka „olakšala transakcije vredne milione dolara u ime iranskih banaka, koje su pod sankcijama zbog veza sa iranskim aktivnostima povezanih sa širenjem nuklearnog oružja“. Njujorški dnevnik piše da „Elaf“, uprkos odluci predsednika Obame, nastavlja da učestvuje u dnevnim aukcijama iračke Centralne banke, na kojim komercijalne banke mogu da prodaju iračke dinare i kupuju američke dolare.\nList piše da su te aukcije „ključni put za pristup Irana međunarodnom finansijskom sistemu“. „Njujork tajms“ takođe ukazuje da pojedini funkcioneri iračke vlade blisko povezani sa premijerom Nurijem al-Malikijem, imaju direktnu korist od ovih aktivnosti.


Izraelski premijer danas u UN\nIzraelski premijer Benjamin Netanjahu razgovaraće danas u Njujorku sa generalnim sekretarom Ujedinjenih nacija, Banom Ki-munom, dan posle sastanka sa američkim predsednikom Barakom Obamom.\nOčekuje se da će glavna tema Netanjahuovog razgovora sa šefom UN biti bliskoistočni mirovni proces.\nTokom jučerašnjeg razgovora u Beloj kući Obama i Netanjahu su potvrdili svoju predanost direktnim razgovorima između Izraelaca i Palestinaca i nastojali da umanje značaj nesuglasica u američko-izraelskim odnosima.\nTokom zajedničkog nastupa pred novinarima u Beloj kući, Obama je rekao da su on i Netanjahu naširoko raspravljali o izgledima za mir na Bliskom istoku. On je dodao da je izraelski lider pokazao spremnost da se upusti u ozbiljne razgovore sa Palestincima.\nNetanjahu je rekao da je krajnje vreme da takvi razgovori započnu.\nU vezi sa izveštajima o zahlađenju u američko-izraelskim odnosima Netanjahu je rekao da su oni "potpuno netačni", dodajući da su odnosi između dve zemlje "duboki" i "bogati". Obama je rekao da su američko-izraelske veze "neraskidive".


Republička uprava Civilne zaštite pozvala je volontere sa područja opština Gradiška, Šamac, Brod, Bijeljina i Zvornik da se prijave za pružanje pomoći pripadnicima Civilne zaštite pri podjeli hrane i vode i tehničkom održavanju graničnih karantina.\n132\tObjavljeno 06 april 2020\nPreostali sitniš iz džepa na kasi obližnjeg kioska mjenjam za času hladne kafe, mlada kasirka sa ostatkom dnevne ljubaznosti mi pruža kafu dok drugom rukom prihvata i očima prebraja pare koje joj pružam, kusure sitnica pokupovanih poslednjih dana. Tek umotanu cigaretu mi pokvasiše dva dječaka izbacujući vodu iz fontane pod hotelom Central, na raskršću gdje Limat dijeli grad.\n194\tObjavljeno 06 april 2020\nPomoć za socijalno najugroženije porodice: Veliko srce članova off road kluba ''Kozara''\nČlanovi off road kluba ''Kozara'' iz Kozarske Dubice posjetili su 18 socijalno najugroženijih porodica iz ovog mjesta i podijelili im pakete sa osnovnim namirnicama.\n145\tObjavljeno 05 april 2020\nCrveni krst Srbac dobio 30 pamučnih maski od porodice Gavranović\nCrveni krst Srbac je dobio 30 pamučnih maski od porodice Gavranović,u čijem je vlasništvu firma za proizvodnju trikotažnog rublja ''Ninka'' iz Poveliča.\n102\tObjavljeno 05 april 2020\nU toku sadnja cvijeća na javnim površinama (FOTO)\nOzbiljno shvatanje preventivnih mjera u Gradišci urodilo je plodom.\n134\tObjavljeno 04 april 2020\nPreminuo generalni sekretar Crvenog krsta Republike Srpske\n348\tObjavljeno 04 april 2020\nKada je najpotrebnije, Zijad Delić iz mjesta Borovnica kod Zavidovića odlučio je da pomogne komšijama.\n250\tObjavljeno 03 april 2020\nSportski klub pomaže gradišku Bolnicu\nAmaterski sportski klub iz Gradiške odlučio se da u ovim teškim vremenima, pomogne sistem tamo gdje je to najpotrebnije, a to je u ovim momentima zdravtstvo. Tako su iz kluba, čiji su članovi željeli da ostanu anonimni pomogli Opštu bolnicu Gradiška novčano.\n497\tObjavljeno 03 april 2020\nDan policije Republike Srpske: Otac i dva sina ponosno nose uniforme\n434\tObjavljeno 03 april 2020\nCrveni krst obezbijedio pakete pomoći za 15 staračkih domaćinstava u Srpcu\nCrveni krst Srbac obezbijedio je pakete hrane i higijene za 15 staračkih domaćinstava.\n107\tObjavljeno 02 april 2020


Ujić: Traga se za još dva migranta koja su pobjegla iz Imigracionog centra\n13.03.2019 / 12:14 Crna hronika - Istočno Sarajevo\nDirektor Službe za poslove sa strancima BiH Slobodan Ujić izjavio je da se traga za još dvojicom iz grupe migranata koji su pobjegli iz Imigracionog centra u Istočnom Sarajevu, dok su ostali pronađeni i vraćeni u ovaj centar.\nOn je naveo da su četiri, od šest odbjeglih migranata, pronašli pripadnici Službe za poslove sa strancima.\nUjić je naveo da dvojica odbjeglih migranata ne predstavljaju opasnost po sigurnost građana.\nPortparolka Policijske uprave Istočno Sarajevo Vesna Stokanović izjavila je da je policija dobila prijavu o odbjeglim migrantima i da traga za preostalom dvojicom.\nOna je navela da pripadnici ove Policijske uprave nisu uhapsili nijednog migranta.\nIz Službe za poslove sa strancima sinoć je saopćeno da je grupa od 15 migranata pokušala da pobjegne iz Imigracionog centra u Istočnom Sarajevu i da je, zahvaljujući brzom reagovanju osiguranja, spriječeno bjekstvo devet osoba.\nOgradu je preskočilo šest osoba kojima je izrečena mjera protjerivanja i koji su u postupku readmisije.\nO njihovom bjekstvu obaviješteni su MUP Republike Srpske, MUP Kantona Sarajevo i terenski centri Službe za poslove sa strancima.\nPovodom ranijih izjava ministra sigurnosti BiH Dragana Mektića da se u ovom centru nalazi i pet migranata koji se dovode u vezu sa međunarodnim terorizmom a porijeklom su iz Avganistana, iz Službe za poslove sa strancima napominju da te osobe nisu učestvovala u pokušaju jučerašnjeg bjekstva i nalaze se pod nadzorom u Imigracionom centru.


Radio BIR - Bošnjačka djeca u Srebrenici nisu dobila đačke knjižice\nPet 8 Jan, 2016\nRazlog tome je izučavanje bosanskog jezika.U đačkim knjižicama je za učenike bošnjačke nacionalnosti trebalo da bude upisan bosanski jezik.\nUsmenom direktivom iz Ministarstva prosvjete i kulture RS-a direktoru Prve osnovne škole je sugerisano da se učenicima ne dijele đačke knjižice.\nOpćinski odbor Stranke demokratske akcije Srebrenica najoštrije osuđuje takav potez Ministarstva prosvjete i kulture Republike Srpske.\n"Smatramo da je ovo još jedan atak na povratnike u Republici Srpskoj i diskriminacija bošnjačke djece koju provodi vlast u RS-u. Ovim potezom vlasti u RS-u Bošnjacima još jednom šalju jasnu poruku da nisu poželjni i da ne mogu ostvariti svoja osnovna ljudska prava. Podsjećamo, pravo na jezik je zagarantovano i Dejtonskim mirovnim sporazumom na koji se vlasti u Republici Srpskoj uporno pozivaju, a koji s druge strane uporno krše. Od Dejtonskog mirovnog sporazuma uzimaju samo ono što njima odgovara, a što im ne odgovara ignorišu", navode iz SDA Srebrenice.\nTakođer ističu da pitanje izučavanja jezika jednog naroda ne bi trebalo da bude problem u demokratskom društvu, te pozivaju vlast u Republici Srpskoj, nadležno ministarstvo i međunarodne organizacije da zaustave diskriminaciju i omoguće svim narodima pravo na izučavanje jezika.\n"Ministarstvo prosvjete i kulture RS-a treba da donese konačnu odluku o izučavanju bosanskog jezika. Službeni jezik Bošnjaka je bosanski i to pravo niko ne može oduzeti ili osporiti. U protivnom, roditelji bošnjačke djece će biti prinuđeni da ne šalju svoju djecu u školu koja im osporava osnovna ljudska prava", upozoravaju iz OOSDA Srebrenica.


Roda Megamarket u Smederevu - Retail Serbia\nRoda Megamarket u Smederevu\nKompanija Merkator-S otvorila je danas u Smederevu novi prodajni objekat – Roda Megamarket. Roda Megamarket se prostire na blizu 2500 m2 i kupcima nudi oko 15.000 artikala, po povoljnim cenama, kvalitetnu uslugu i garantovan kvalitet proizvoda.\nPovodom otvaranja Roda Megamarketa, organizovane su brojne promocije, zabavni program i bogata ponuda akcijskih proizvoda po izuzetno povoljnim cenama, dok je svaka stota kupovina bila gratis. Ova akcija nastaviće se i u naredna tri dana.\nKako je saopštio Merkator - S, u ovaj objekat investirano je oko 800.000 evra i otvoreno je 50 radnih mesta.\nDo kraja 2011. godine, u planu je otvaranje Roda centara u Kruševcu, Jagodini i Vrbasu. Zajedno sa višestrukim investicijama u širenje mreže, koje su dostigle iznos od 380 miliona evra, kako iz kompanije najavljuju, Merkator će u Srbiji investirati još oko 150 miliona evra.


Ovakvo mišljenje građana iskazano je u najnovijem “Javnom pulsu” koji godinama unazad “opipava” UNDP.\nPrema ovogodišnjem istraživanju, urađenom u aprilu mesecu, 37.2% ispitanika veruje da je najveći problem na Kosovu nezaposlenost, zatim korupcija (23.5%) i siromaštvo (15.3%).\n“Slično prethodnim istraživanjima, rezultati otkrivaju da većina ispitanika (52.7%) formira svoje mišljenje o korupciji na osnovu medijskog izveštavanja”, navodi UNDP.\nIpak, dobra vest je, barem prema podacima iz istraživanja, da je nivo zadovoljstva građana najveći radom izvršnih vlasti od kako se radi istraživanje Javnog pulsa od 2010. godine. Taj procenat je čak 60.7%, što je uvećanje za 46.3% u odnosu na novembar 2019. kada je ostalo na 14.4%.\nPrema ovom istraživanju zadovoljstvo radom aktuelnog premijera Aljbina Kurtija je na rekordnih 65.4%, a radom predsednika Skupštine Vjose Osmani rekordnih 72.4%. Nivo zadovoljstva tokom prošle godine kada su na pozicijama bili Ramuš Haradinaj kao premijer i Kadri Veselji kao predsednik parlamenta bio oko 20%.\nSuprotno povećanju zadovoljstva radom ključnih institucija, zabeleženo je nezadovoljstvo političkim pravcem na Kosovu.\nViše od polovine ispitanika (62.8%) je ili nezadovoljno ili veoma nezadovoljno političkim pravcem na Kosovu.\n“Kada su bili upitani da li misle da njihovi glasovi mogu da promene situaciju na Kosovu, veliki broj građana (46.7%) izjasnilo se da može da utiče na promenu. Istraživanje takođe pokazuje da 70.2% ispitanika zna za koju će stranku glasati, ili za koaliciju, ukoliko bi se raspisali centralni izbori u skorije vreme”.\nIstovremeno, istraživanje pokazuje da su građani Kosova zabrinuti ekonomskim stanjem.\nNa to je uticala i situacija sa pandemijom Kovid 19. Da je virus uticao na ekonomsku situaciju građana tvrdi i 65.7% kosovskih Albanaca i 74.5% Srba i pripadnika drugih manjinskih zajednica na Kosovu.\nVećina ispitanika iz svih etničkih zajednica prijavilo je negativni uticaj KOVID 19 na mentalno zdravlje: 59.2% kosovskih Albanaca, 65.2% kosovskih Srba i 64.5% pripadnika drugih zajednica.\n“41% ispitanika kaže da je smanjilo ishranu, dok je 15.3% pozajmilo novac a 14.1% je nastavilo da ide na posao i u vreme pandemije”, navodi se u istraživanju.\nBez obzira na ovakve podatke, većina ispitanika, čak 78.8% tvrdi da je zadovoljno odgovorom institucija tokom krize nastale zbog pojave koronavirusa.\n24.07.2021 Ranč „Sfens“: Ostvarenje dečjih snova uz konje (169)


Uskoro Novi zakon o Rodnoj ravnopravnosti - ecofeminizam\nNovi zakon o rodnoj ravnopravnosti predviđa uvođenje rodne ravnopravnosti u obrazovni sistem, rodno senzitivno izveštavanje, kao i obavezu lokalnih samouprava da formiraju tela za rodnu ravnopravnost, rekla je potpredsednica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović, dodajući da očekuje podršku narodnih poslanika prilikom usvajanja novog zakona. Ona je objasnila, da je rodna ravnopravnost pitanje kulture, razvoja jedne zemlje i odgovornost svih nas, a ne jednog ministarstva.\n„Rodna ravnopravnost je odgovornost svih nas i zahteva angažovanje celog društva kako bi Srbiju svrstali u red modernih i razvijenih zemalјa, Novim zakonom o rodnoj ravnopravnosti omogućićemo ženama i muškarcima jednake uslove da se uklјuče u društveni, politički i ekonomski život zemlјe, Predviđeno je uvođenje kvota, čime ženama dajemo mogućnost da se uklјuče u politički i javni život i da ih ima više tamo gde se donose odluke. Posebnu pažnju posvetićemo prevenciji nasilјa i uvođenju specijalizovanih usluga, ali i ekonomskom osnaživanju žena, jer one su privredni potencijal društva“, istakla je Zorana Mihajlovićeva.\nDa podsetimo, Zakon o rodnoj ravnopravnosti je usvojen, pa povučen februara 2016.godine na doradu. Prvobitno zakon, je upravo Mihajlovićeva povukla iz procedure, jer je smatrala da dokument treba da dobije posršku celog društva. Potpredsednica Vlade Srbije, objašnjava da očekuje da se uskoro nađe pred narodnim poslanicima i usvoji po hitnom postupku.\n„Usvajanje zakona o rodnoj ravnopravnosti od suštinskog je značaja za dalјi napredak Srbije. Sada, kada smo dobili pozitivna mišlјenja republičkih institucija, predstavnika privrede, nezavisnih institucija i organizacija civilnog društva, on je spreman da se nađe pred poslanicima“, rekla je Mihajlovićeva.\nPredlog novog Zakona o rodnoj ravnopravnosti usaglašen sa međunarodnim ugovorima, standardima i direktivama EU, koji će Srbiju svrstati u red modernih i razvijenih zemalјa.\nekonomsko osnaživanje žena, kvote, rodna ravnopravnost, rodno senzitivno izveštavanje, standardi, Zorana Mihajlović\n← Mara Đorđević Malagurski\nPoklon majkama i bebama za dan grada →


Predavač je bila Jasmina Nikolić, osnivač kompanije Agile Humans, sertifkovani edukator iz agilnog poslovanja.\n„Agilno je nastalo da bi se smanjio rizik ulaganja u smele, inovativne proizvode, i u praksi što pre proverilo da li je ono što je napravljeno ima tržišnu vrednost.“\n„Današnje velike korporacije najčešće imaju centralizovanu strategiju, centralizovanu viziju i misiju koje se potom spuštaju na niže razvojne sektore. Ne postoji dovoljno uska veza između vizije i akcije. Kada je tako, kompanije često gube trku na tržištu. Baferi odnosno novčane zalihe, delimično uspevaju da prebrode krizne periode. Međutim, pojedine kompanije shvataju da su baferi samo privremeno rešenje i da se moraju preorijentisati na nov način poslovanja. Tako na primer, kompanija Boš obavlja kompletnu digitalizaciju na agilan način.“\nVeličina kompanije nije uvek od presudnog značaja, već da li je reč o staroj kompaniji ili kompaniji u nastajanju. Mnogo je lakše kada se agilni principi i vrednosti ugrađuju od samog početka, dok je proces agilizacije teži i složeniji kod kompanija koje već dugo postoje. Drugi kriterijum koji treba uzeti u obzir je postojeća struktura. Ukoliko je dublja i čvršća hijerarhija unutar poslovnog sistema, proces je teži. Jedan od razloga loše implementacije je nedostatak podrške i razumevanja lidera i menadžmenta. Ukoliko implementacije krenu iz vrha piramide, promene su vrlo brze i efikasne. U protivnom, može se napraviti promena na nivou timova, ali u prvom sudaru sa ostatkom kompanije dogodiće se trauma. Do toga najčešće dolazi jer su vrednosni sistemi različiti.\nU delu susreta predviđenom za diskusiju, veći deo pitanja odnosio se na objašnjenje razlika između tradicionalnog i agilnog menadžmenta. Prisutne je zanimalo koja je razlika između projektnog menadžera i novih zanimanja, Product Owner-a i Scruma Master-a, da li postoji lider u agilnim kompanijama, i kakva organizacija zamenjuje tradicionalnu hijerarhijsku strukturu.


Republika / U Beču uhapšena trojica Srba: Obogatili se krijumčareći ljude!\nsreda, 3. 7. 2019.| 12:55\nNapadi ilegalnih imigranata učestali su u Nemačkoj i Austriji, a u poslednje vreme, prema tvrdnjama tamošnjih medija, najviše zabeleženih imigranata je na teritoriji Graca i Lajbnica.\nŠOKANTNA SAZNANJA O POGIBIJI SRPKINJE U BEČU: Ana nije slučajno stradala, eksplozija namerno izazvana?!\nMeđu njima su osobe iz Bangladeša, Pakistana, Iraka i Indije. Utvrđeno je da su sve te osobe u Austriju transportovali krijumčari preko Bosne i Hercogvine, Hrvatske i Slovenije.\nPOMAGALI I HRVATI I SLOVENCI\nU koordinaciji Državne kancelarije kriminalističke policije u saradnji sa jedinicom za zaštitu granice "Puma", u Austriji su u najnovijem slučaju uhapšena tri osumnjičena krijumčara iz Srbije, starosti 25, 29 i 36 godina, prenosi austrijski "Heute".\nUz pomoć hrvatske policije uhapšen je još jedan osumnjičeni čiji identitet ni starost nisu poznati, kao i dva lica u Sloveniji i još jedan Iranac u Austriji.\nPRIKUPILI VIŠE OD POLA MILIONA EVRA\nČetiri osumnjičena lica uhapšena u Austriji, među njima i trojica Srba, odvedena su u zatvor u Gracu. Prema dosadašnjem istraživanju, osumnjičeni su prikupili više od pola miliona evra za krijumčarenje ljudi.\nHapšenje Srbi Austrija Migranti Beč Krijumčarenje ljudi\nĆelija meksičkog kartela razbijena u Beču: Srbi radili za El Čapa!


Polovni Seacom viljuškari - ostalo oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Viljuškari - ostalo > Seacom\nPolovna Seacom viljuškari - ostalo na prodaju\nOvde je kompletna lista polovnih Seacom viljuškari - ostalo oglasa za prodaju na Mascusu. Seacom viljuškari - ostalo oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Seacom viljuškari - ostalo u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Seacom viljuškari - ostalo i druge opreme\nOvde je kompletna lista polovnih Seacom viljuškari - ostalo za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Seacom viljuškari - ostalo koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Seacom viljuškari - ostalo.


Protiv kršenja ljudskih prava na Kosovu - Žene u crnom\nProtiv kršenja ljudskih prava na Kosovu\nPovodom najnovijeg talasa državno-policijske represije na Kosovu želimo da javnosti postavimo nekoliko pitanja:\nda li znate da srpski režim sve intenzivnije krši ljudska prava albanskog stanovništva na Kosovu?\nda li znate da je od novembra prošle godine, kada je Srbiju zahvatio talas građanskog protesta, izazvan pokušajem izborne prevare Slobodana Miloševića, na Kosovu lišeno slobode nekoliko stotina lokalnih Albanki i Albanaca, da su mnogi od njih izloženi najtežim oblicima policijske torture (usled čega je zabeleženo i nekoliko smrtnih slučajeva), te da su na osnovu iznuđenih priznanja protiv više desetina lica podignute optužnice zbog navodnog terorizma?\nda li znate da se na Kosovu i dalje nastavlja praksa etničke segregacije i diskriminacije u raznim oblastima društvenog života, posebno u školstvu, te da se nastavljaju diskriminatorska primena pravnih normi, nezakoniti pretresi stanova, hapšenja i zlostavljanja. ograničavanje prava na političko delovanje i mirno okupljanje, pa čak i sprečavanje sportskih takmičenja?\nOhrabruje činjenica da su žrtve tog bezakonja i nasilja, kosovski Albanci i Albanke, uprkos svim provokacijama režima, ostali dosledni svojim metodama nenasilne borbe za svoja ljudska, građanska i etnička prava. Takođe smatramo da se na Kosovu ne radi o međuetničkom sukobu, nego o pokušaju srpskog režima da tamo izazove rat, kako bi još jednom homogenizovao srpski narod na liniji odbrane "ugroženih nacionalnih interesa". Srpski režim koristi vojsku i policiju radi "zaštite srpskog življa". Takva "zaštita" nije sloboda. To je vid represije koja provocira druge oblike represije i sukoba. Ubeđene smo da ce građanke i građani Srbije u sve većoj meri početi da uvidaju namere režima i da će - na tragu sopstvenog nenasilnog otpora režimu Slobodana Miloševića - shvatiti da je borba za ljudska prava nedeljiva i da interesi stanovništva Srbije nisu suprotstavljeni interesima stanovništva Kosova. Dižući svoj glas za zaštitu srpskog režima na Kosovu, građanke i građani Srbije ubrzaće proces izrastanja drugačije Srbije - civilne i demokratske Srbije.\nMi, Žene u crnom, organizovacemo protest protiv kršenja ljudskih prava na Kosovu u sredu, 2. aprila od 15. 30 do 16. 30 casova na Trgu Republike u Beogradu.


Ljudi gomilaju i zalihe marihuane u SAD Potražnja za marihuanom u SAD raste, jer su ljudi prisiljeni da ostanu kod svojih kuća zbog širenja zaraze koronavirusom.\n26. 03. 2020. u 09:44 face.ba\nZato su na berzi dionice većine velikih kompanija, koje se bave prodajom kanabisa, ove nedjelje naglo porasle, nakon izvještaja o velikoj potražnji, jer potrošači pokušavaju da stvore zalihe u strahu od zatvaranja prodavnica širom SAD.\nPo izvještaju od prošle nedjelje, u Kaliforniji i Washingtonu prodaja marihuane je skočila više od 50 posto, a očekuje se da rast bude i u ostalim saveznim državama. U Kaliforniji i New Yorku su prodavnice s kanabisom zatvorene kao i sve druge koje nisu od vitalnog značaja za stanovnštvo.\nProizvodnji i prodaji kanabisa odmažu najave zatvaranja prodajnih mjesta i u ostalim državama gdje je marihuana legalna.\nFrancuska: U posljednja 24 sata od koronavirusa preminule 292 osobe\nBroj zaraženih koronavirusom u svijetu prešao 700.000\nVojnici stigli iz Avganistana, smješteni u karantin u Danilovgradu (FOTO)\nZeničanin testiran na koronavirus: Bio u kontaktu sa zaraženom medicinskom sestrom\nVJESTNIK - 29. 03. 2020.\nFrancuzi brze vozove pretvorili u pokretne bolnice (VIDEO)


Raspuštanje crnogorskog parlamenta izazvalo pomešane reakcije (SETimes.com)\nRaspuštanje crnogorskog parlamenta izazvalo pomešane reakcije 31/07/2012\nVladajuća koalicija kaže da želi da izbegne poteškoće na putu zemlje ka EU, ali opozicija tvrdi da oni koji su na vlasti samo utiru put novim problemima. Dražen Remiković za Southeast European Times iz Podgorice -- 31.7.2012. Crnogorski parlament raspušten je prošle nedelje. [Rojters]\nU sklopu, kako se to opisuje, napora za nastavak puta ka evropskoj integraciji, vladajuća crnogorska koalicija raspustila je prošle nedelje parlament, što je preduslov za sazivanje vanrednih izbora koji se očekuju u oktobru.\nOčekuje se da će na njima pobediti vodeća stranka vladajuće koalicije Demokratska partija socijalista (DPS), uprkos tome što je optužuju za nepotizam i korupciju. Ali, DPS i njen koalicioni partner Socijaldemokratska partija (SDP), mogli bi da se suoče sa poteškoćama u dokazivanju EU da su popravili stvari. Mogle bi da prođu godine pre nego što se Crna Gora zaista pridruži Uniji. Raspuštanjem parlamenta, koje je izglasano sa 47-27 glasova, u skupštini koja ima 81 poslanika, predsedniku Filipu Vujanoviću omogućava se da raspiše parlamentarne izbore šest meseci pre predviđenog vremena.\n„Želimo da vlada i parlament budu u punom kapacitetu kako bi pregovori sa EU koji su počeli prošlog meseca bili uzeti ozbiljno“, rekao je Miodrag Vuković, potpredsednik DPS, u izjavi za SETimes. „Ne možemo tražiti od Evrope da nas čeka dok ne održimo izbore i onda krenemo sa reformama.“\nDPS će učestvovati na izborima u partnerstvu sa SDP, s obzirom da dve stranke već 14 godina imaju koalicioni sporazum. Međutim, opozicija smatra da vladajuća koalicija samo želi još četiri godine vlasti. Neven Gosović, potpredsednik Socijalističke narodne partije (SNP), najveće opozicione stranke, kaže da je vladajuća koalicija jedina grupa koja će imati koristi od vanrednih izbora.\n„Ozbiljno razmišljamo o bojkotu izbora i razmotrićemo tu opciju tokom razgovora o predstojećim izborima sa drugim opozicionim strankama“, rekao je Gosović za SETimes.\nDruge dve opozicione stranke Nova srpska demokratija i Pokret za promene osnovali su „Demokratski front“, koji je udružio snage za izbore. Pozitivna Crna Gora, stranka koja je osnovana u maju, saopštila je da će nezavisno učestvovati na izborima. Milan Popović, profesor podgoričkog Fakulteta političkih nauka, rekao je da nezadovoljstvo građana vladom, koje se videlo tokom protesta koji su trajali od 21. januara do 21. juna, pokazuje da je vladajuća koalicija u žurbi da se dočepa novog mandata. „Opozicija i dalje nije sigurna kada je u pitanju zajednički front za predstojeće izbore, ali verujem da će oni uspeti da konsoliduju svoje redove“, kaže Popović za SETimes. „Vlada se plaši još jedne zime koja će biti ekonomski teška, pa zato želi da pobedi na izborima što pre.“\nPrema nedavno urađenim anketama, DPS ima podršku 44% birača. Centar za demokratiju i ljudska prava, nevladina organizacija koja se bavi izbornim rezultatima, kaže da SNP ima 16,6% podrške birača, a NOVA 8,5%. Slede PzP i Pozitivna Crna Gora sa 7,9% i 7,5%.Slični tekstoviLoading\nDavor Čupić, 26, iz Podgorice, kaže da će glasati na jesenjim izborima.\n„Sada mogu da kažem da ću glasati protiv trenutne vlade, jer tražim posao više od tri godine i nisam našao ništa. U svetu politike pojavljuju se neka nova lica, videćemo šta ona mogu da urade“, rekao je Čupić zaSETimes.\nMiko Ralić, 46, iz Podgorice, podržavao je vladajuću stranku od njenog osnivanja. „To je stranka koja nas je dovela na prag Evrope, vratila nam našu nezavisnost i povećala životni standard. Naravno da i dalje ima problema, ali oni ne mogu da se reše preko noći“, rekao je Ralić za SETimes.


Kantoni spremni da pomognu malinarima, u USK poticaji povećani na 0,45 KM - Portal 072info\n3. Avgusta 2017. Vrijeme objave: 8:25 sati\nRadna grupa koja okuplja predstavnike akademske zajednice, Koordinacije udruženja proizvođača maline u FBiH, Saveza proizvođača jagodičastog voća u BiH, Udruženja otkupljivača maline, te Federalnog ministarstva poljoprivrede, vodoprivrede i šumarstva održala je danas u Travniku i Zenici sastanke s premijerom Srednjebosnaskog kantona Tahirom Lendo, odnosno saradnicima ministra poljoprivrede Zeničko-dobojskog kantona.\nTokom sastanaka predstavnici kantonalne vlasti upoznati su o zaključcima Radne grupe, te su sa svoje strane predstavili aktivnosti koje kantonalne vlade poduzimaju da pomognu proizvođačima maline tokom ovogodišnje krize. Inače, na osnovu zaključka Parlamenta Federacije kantoni, gradovi i općine zaduženi su da obezbijede poticajna sredstva za podršku proizvođačima jagodičastog voća „“u slučaju ekstremnih poremećaja na tržištu“. Trenutno u ZDK ova sredstva iznose 0,20 KM po kilogramu, a u SBK 0,10 KM. Vlasti oba kantona obavezale su se da će analizirati programe poticaja i sagledati mogućnosti obezbjeđenja dodatnog novca za potrebe malinara.\nMiralem Pjanić dobio novi nadimak u Juventusu


BOŠ na Konferenciji Ujedinjenih nacija o promeni klime u Marakešu - Energija, klima i životna sredina\nMirko Popović, programski menadžer Beogradske otvorene škole, bio je deo delegacije Republike Srbije na 22. konferenciji Okvirne konvencije Ujedinjenih nacija o promeni klime (United Nation Framework Convention on Cimate Change – UNFCCC) – COP22, održanoj u Marakešu (Maroko) od 7. do 18. novembra 2016.\nDelegacija Republike Srbije organizovala je 18. novembra prateći događaj pod nazivom: „Uloga civilnog sektora i lokalnih samouprava u sprovođenju Nacionalnih ciljeva smanjenja emisija gasova sa fektom staklene bašte“. Prateći događaj je organizovalo Ministarstvo poljoprivrede i zaštite životne sredine Vlade Republike Srbije, u saradnji sa Programom UN za razvoj (UNDP) i Beogradskom otvorenom školom. Na događaju je učestvovao i predstavnik Programa UN za životnu sredinu (UNEP). Mirko Popović je u okviru ovog događaja predstavio aktivnosti koje na nivou lokalnih samouprava realizuje ili planira BOŠ, a od značaja su za kreiranje i sprovođenje klimatskih politika.\nNeposredno pre početka COP22 Pariski sporazum je stupio na snagu (4. novembra 2016. godine), jer je Sporazum ratifikovalo najmanje 55 država koje emituju ukupno 55% globalne emisije gasova sa efektom staklene bašte. U zaključnoj izjavi usvojenoj na COP22, članice Konvencije potvrdile su svoje opredeljenje za ubrzanu primenu Pariskog sporazuma, imajući u vidu ambiciozne ciljeve i zajedničku odgovornost za njegovu primenu.\nViše o ovoj konferenciji možete pročitati u 23. izdanju biltena Beogradske otvorene škole "Progovori o pregovorima", kojem možete pristupiti OVDE


Admir Čavka Archives - ZA SREBRENICU\nPosljednjih dana ponovo se vodi kampanja oko imena kandidata probosanskih snaga koji će o oktobru pokušati da pobijedi u izbornoj utrci Potpredsjednik Saveza za bolju budućnost BiH Admir Čavka rekao je da je Srebrenica mjesto u kojem…\nPotpredsjednik Saveza za bolju budućnost BiH Admir Čavka rekao je da su mnoge stvari postale potpuno jasne pred početak zvaničnih aktivnosti za prestojeće lokalne izbore u BiH u oktobru iduće godine. Čavka je posebnu pažnju posvetio…\nAmar H\t May 26, 2018 0\nNa Konvenciji SDA u Sarajevu danas će biti proglešeno ime Ramiza Salkića kao kandidata za potpredsjednika RS. Salkić je aktuelni potpredsjednik RS, a osim njega u utrku za ovu poziciju ulazi još nekoliko kandidata. …\nAmar H\t Apr 12, 2017 0\nVažno je da razumijemo da ovo nije projekat jedne stranke, da je rezultat u RS-u koji će nam omogućiti da budemo prevaga između dva bloka predvođena SDS-om i SNSD-om. Ja sam spreman biti taj koji će pomiriti i povezati sve one koji vjeruju…\nAmar H\t Mar 10, 2017 0\nPoslanik kluba Koalicije „Domovina“ u Narodnoj skupštini RS-a Admir Čavka ocijenio je da je odluka Međunarodnog suda pravde rezultat opstrukcija i blokada dijela državnog vrha. Čavka u pisanoj izjavi ističe da ovim nije u pitanje…


Osumnjičeni je sinoć oko 20.20 časova u Bulevaru Mihajla Pupina automobilom marke „folksvagen“ naleteo na pedesetjednogodišnjeg muškarca koji je prelazio ulicu na pešačkom prelazu.\nPešak je s teškim telesnim povredama prevezen u Urgentni centar.\nDaljom istragom utvrđeno je da je vozač "folksvagena" imao 1,07 promila alkohola u organizmu, kao i da je pozitivan na kokain.\nOdređeno mu je zadržavanje do 48 časova i on će zbog postojanja osnova sumnje da je izvršio krivično delo teška dela protiv bezbednosti javnog saobraćaja, uz krivičnu prijavu, biti priveden Trećem osnovnom javnom tužilaštvu u Beogradu.\nPolicijski službenici su iste večeri oko 23.10 časova na auto-putu Beograd-Niš, na teritoriji Voždovca, zaustavili dvadesetjednogodišnjeg muškarca koji je automobilom marke „sitroen“ upravljao brzinom od 156,8 kilometara na čas, na mestu gde je dozvoljena brzina 100 kilometara na čas.\nProverom je utvrđeno da dvadesetjednogodišnjak nije imao vozačku dozvolu, kao i da je bio pod dejstvom psihoaktivnih supstanci, nakon čega je zadržan u službenim prostorijama policije.\nPIJAN I DROGIRAN IZAZVAO UDES U Beogradu uhapšen bahati vozač, imao 1,93 promila alkohola u krvi\nVOZIO PIJAN I DROGIRAN Policija na Zrenjaninskom putu presrela vozača - u krvi imao 1,52 promila i psihoaktivne supstance\nVOZIO PIJAN I DROGIRAN Policija kaznila vozača, imao 1,52 promila alkohola u krvi, kao i prisustvo kanabisa i amfetamina


Separatisti ubili trojicu ukrajinskih vojnika\nProruski pobunjenik na straži u blizini aerodroma u Donjecku u istočnoj Ukrajini, 6. januar 2015.\nU međuvremenu, grupa koja zahteva da Berlin prekine odnose sa ukrajinskom vladom, blokirala je vebsajt Vlade Nemačke samo nekoliko sati pred sastanak ukrajinskog premijera sa predsednikom Nemačke.\nTrojica vojnika ubijeni su u napadu ruskih separatista u poslednja 24 sata, u pojačanom nasilju u istočnoj Ukrajini.\nPortparol ukrajinske vojske, Andrej Lisenko rekao je novinarima u Kijevu da je jedan vojnik ubijen iz snajpera, drugi u pucnjavi vatrenim oružjem, a treći u odvojenoj pucnjavi u istočnoj Ukrajini. Četvrti ukrajinski vojnik je ranjen.\nNapadi su se dogodili dok Rusija i Ukrajina slave pravoslavni Božić, a pred sastanak ukrajinskog predsednika Petra Porošenka, ruskog predsednika Vladimira Putina i lidera Francuske i Nemačke, koji su posvećeni rešavanju krize u Ukrajini. Ti razgovori su zakazani za 15. januar u glavnom gradu Kazahstana, Astani.\nFrancuski predsednik Fransoa Oland i nemačka kancelarka Angela Merkel istakli su da će prisustvovati sastanku samo ukoliko postoji šansa za rešenje konflikta u istočnoj Ukrajini, u kojem je 4,700 ljudi izgubilo živote od prošlog aprila.\nU međuvremenu, grupa koja zahteva da Berlin prekine odnose sa ukrajinskom vladom, blokirala je vebsajt Vlade Nemačke samo nekoliko sati pred sastanak ukrajinskog premijera Arsenija Jacenjuka sa predsednikom Joakimom Gaukom u nemačkoj prestonici.\nGrupa koja sebe naziva “Sajber berkut” preuzela je odgovornost za sajber napad u saopštenju koje je postavljeno na njihov vebsajt. U tom dokumentu se navodi da se Jacenjuk nadao da će dobiti više milijarderski kredit od Evropske unije i Međunarodnog monetarnog fonda za, po njihovim rečima, “produženje rata, a ne obnavljanje oštećene infrastrukture u njegovoj zemlji”.\nBerkut se odnosi na specijalnu jedinicu policije za razbijanje demonstracija, koja je umešana u prošlogodišnje proteste protiv ukrajinskog, pro-ruskog predsednika Viktora Janukoviča.\nViše od 100 ljudi, uglavnom demonstranata, ubijeno je u nasilju koje je dovelo do smene Janukovičeve vlade. Ta policijska jedinica je raspuštena posle njegovog odlaska sa vlasti.


Raspored - Radio Slobodna Evropa, Nedjelja/nedelja 20 novembar/studeni 2011\nEmisija "Na Vratima Evrope" o putu BiH ka Evropskoj uniji. U emisiji objavljujemo: - Početkom decembra u Briselu novi sasatanak posvećen zemljama Zapadnog Balkana – šta može očekivati BiH? - Visoka delegacija Evropske komisije tokom boravka u Sarajevu ponovila da će pružiti pomoć BiH na putu za članstvo u EU. - Otvorene nove prostorije Vijeća Evrope u Sarajevu – naglašene nove obaveze BiH u ovoj evropskoj instituciji. - Iz IPA sredstava biće realizovan projekat obrazovanja odraslih. - Noć teatra u BiH – još jedan korak do noći „Evropskog teatra“.


ASK traži obustavljanje uplata DNP\nnisu dostavili godišnji izvještaj\nKnežević: Vjerovatno se radi o administrativnoj grešci, jer su svi finansijski izvještaji dostavljeni\nSve je ASK-u poslato mejlom: Knežević, Foto: Luka Zeković\nAgencija za sprečavanje korupcije (ASK) predložila je da se obustavi uplata novca iz budžeta za finansiranje redovnog rada Demokratske narodne partije (DNP) jer nije dostavila godišnje izvještaje. U toj partiji međutim tvrde da to nije tačno.\n“Vjerovatno se radi o administrativnoj grešci na sajtu, jer su svi finansijski izvještaji sa pratećom dokumentacijom dostavljeni nadležnim institucijama 31. 3. 2020. putem elektronske pošte, po preporukama NKT i istih institucija”, rekao je “Vijestima” lider DNP-a Milan Knežević.\nASK je obustavu isplate predložila i za još 16 političkih stranaka koje toj instituciji nijesu dostavili završne račune i godišnje finansijske izvještaje. Obustava prenosa budžetskih sredstava predložena je i za Bokeški forum (Tivat), Demokratski savez Albanaca (Tuzi), Izbor-Novi Herceg Novi, Partija penzionera, invalida i restitucije....\nIz ASK-a podsjećaju da su politički subjekti bili obavezni da do 31. marta ove godine podnesu završni račun i godišnji konsolidovani finansijski izvještaj Poreskoj upravi, Državnoj revizorskoj instituciji i ASK-u.\n“Agencija je izvršila postupak nadzora nad izvršenjem navedene zakonske obaveze i utvrdila da je od ukupno 59 obveznika dostavljanja završnih računa i godišnjih finansijskih izvještaja, tu obavezu ispunilo njih 46, na način što su svim ili nekoj od navedene tri institucije podnijeli izvještaj. Odsjek za kontrolu finansiranja političkih subjekata i izbornih kampanja je predložio pokretanje prekršajnog postupka protiv osam političkih subjekta koji nijednoj od navedenih institucija nijesu dostavili izvještaje”, saopšteno je iz ASK-a.\nPokretanje prekršajnog postupka predloženo je za Bokeški forum, GB “Biram Plav”, Izbor-Novi, Demokartsko jedinstvo Albanaca, Srpsku radikalnu stranku, Srpsku stranku, Stranku penzionera, invalida i socijalne pravde i Građansku inicijativu Iber Hoti.\nNijesu dostavili izvještaje Poreskoj upravi\nAgencija je uputila Poreskoj upravi predlog za pokretanje postupka zbog nepodnošenja izvještaja protiv 29 političkih partija koji toj instituciji nijesu dostavili izvještaj.\nPoreskoj upravi, pored DNP-a, izvještaje nijesu dostavili ni Hrvatska građanska inicijativa (HGI), Nova srpska demokratija, Pokret za promjene, Radnička partija, Pozitivna, SNP, Albanska alternativa, Bošnjačka demokratska partija...\nASKDNPMilan KneževićBokeški forumDRILuka Zeko


ARGUS - 3D analiza oblikovanja lima: merenje deformacija i stanjenja lima, FLC dijagram\nARGUS - sistem za optičku analizu oblikovanja lima\nARGUS meri promene oblika lima tokom procesa oblikovanja. Rezultati su trodimenzionalne koordinate tačaka s površine oblikovanog lima i raspodele tenzora naprezanja i smanjenja debljine materijala. U FLC dijagramima upoređuje se da li izmerene deformacije leže ispod ili iznad krive granične deformabilnosti primenjenog materijala i time određuje kritična područja i faktore sigurnosti.\nARGUS doprinosi optimizaciji procesa oblikovanja limova pomoću:\nrešavanja složenih problema oblikovanja\nverifikacije numeričkih simulacija\nOptička analiza oblikovanja lima ARGUS-om omogućava tačno i brzo merenje deformacija objekata različitih veličina i to sa izuzetno visokom mernom rezolucijom. S lakoćom se analizira i po nekoliko stotina hiljada mernih tačaka.\nARGUS omogućava analizu izrade proizvoda od čeličnih, aluminijumskih i ostalih limova ili npr. cevi kod procesa oblikovanja visokim unutrašnjim pritiskom. Raspodele deformacija i smanjenja debljine materijala prikazuju se trodimenzionalno po celoj površini objekta ili po pojedinim presecima. FLC dijagrami pružaju brzu procenu ispravnosti konstrukcije.


Rammstein | Balkanrock.com\nRammstein – Zeit (29.04.2022.) Izdavač: Universal Music Producenti: Olsen Involtini & Rammstein Trajanje: 44:06 Žanr: Industrial Metal/Electro-Industrial Ocena: 8 Poslije skoro tri godine vratilo se veličanstveno i ki...\nRammstein se vraćaju novim video spotom “Zeit”\nLegendarna nemačka industrial grupa Rammstein se vraća novim video spotom "Zeit". Bend je u toku pandemije radio na novom albumu i snimao pesme, što se moglo videti kada je prošlog oktobra pesma "Zeit" puštana na Internacionalnoj Svemirs...\nDetalji o novom Rammstein albumu\nLegendarna nemačka industrial grupa Rammstein će objaviti novi album pred početak svetske turneje 2022. Gitarista Richard Z. Kruspe je potvrdio da je bend završio album i da se sprema da ga objavi. Rammstein je zakazao turneju koja kr...\nRammstein u saradnji sa modnim brendom Balenciaga na liniji odeće\nRammstein i modni brend Balenciaga započeli su saradnju na kolekciji odeće. U pitanju je deo nove Balenciaga muzičke linije odeće koji uključuje mnoge muzičare i bendove, čiji je tvorac Demna Gvasalia. Zajedno sa svakom od kolekcija, muz...\nKlavijaturista Rammsteina, Christian “Flake” Lorenz, potvrdio je u skorašnjem intervjuu da je bend snimio novi album tokom izolacije. Prvobitno je Rammstein planirao da provede većinu 2020. na turneji, ali je turneja zbog pandemije o...\nRammstein najavio remasterovanu verziju albuma Herzeleid\nLegendarna nemačka industrial grupa Rammstein objaviće remasterovanu verziju debi albuma "Herzeleid". Bend je album objavio pre 25 godina i u tu čast će nova remasterovana verzija biti dostupna fanovima na digitalnim platformama, CD-ima ...


Crnogorska nacionalna avio-kompanija Montenegro Airlines predstavlja se na 40. Međunarodnom sajmu turizma "IFT 2018", koji se održava od danas 22. do 25. februara u Beogradu. Montenegro Airlines se predstavlja u okviru cjelokupne crnogorske turističke ponude, na štandu Nacionalne turističke organizacije Crne Gore. Pod sloganom "Odmor te čeka" na Sajmu će se predstaviti veliki broj specijalizovanih agencija iz oblasti turizma i avio-saobraćaja, hotelijeri, turistički centri, međunarodni tur operatori. Prisustvo Montenegro Airlinesa je veoma značajno, ne samo sa aspekta održavanja postojećih, već i ostvarivanja novih kontakata sa turističkim poslenicima iz regiona i ostatka svijeta.\nZa putnike sa tržišta Srbije, Montenegro Airines je pripremio posebnu sajamsku ponudu koja se odnosi na putovanja započeta u Beogradu. Za vrijeme trajanja Sajma, od 22. do 25. februara, uključujući i navedene datume, cijena karte iz Beograda do Podgorice ili Tivta će iznositi 99 eura sa svim pripadajućim taksama. Karte je moguće kupiti na Sajmu, u poslovnici Montenegro Airlinesa u Knez Mihajlovoj broj 23, kao i na Beogradskom aerodromu. Period u kojem se putovanja trebaju realizovati je od 25. februara do 15. juna 2018. godine. Cijena posebne sajamske ponude važi samo za letove gdje je Montenegro Airlines operativni prevoznik.\nMontenegro Airlines će tokom ovogodišnjeg ljetnjeg reda letjenja, od aprila do kraja oktobra, imati od četiri do šest letova dnevno za Podgoricu i Tivat iz Beograda i obratno, a najniža cijena povratne avio-karte sa svim taksama će iznositi 116,40 eura.\nDa tržište Srbije i Beograd predstavljaju jednu od ključnih tačaka na mapi destinacija ka kojima saobraća kompanija, najbolje pokazuje podatak da je tokom prošle 2017. godine Montenegro Airlines na ovoj destinaciji prevezao ukupno 260.627 putnika u redovnom saobraćaju.\nPromovišući Crnu Goru na najbolji mogući način i povezujući je sa regionom, Evropom i svijetom, Montenegro Airlines predstavlja jedan od stubova turističke privrede, razvoja turizma i crnogorske privrede u cjelini.


Aleksandar Novak: Rusija ne vidi potrebu za hitnim merama na tržištu nafte zbog novog Omikron soja koronavirusa | Hronika\nPočetna strana > Hronika > Aleksandar Novak: Rusija ne vidi potrebu za hitnim merama na tržištu nafte zbog novog Omikron soja koronavirusa\nMOSKVA - Rusija ne vidi potrebu za hitnim merama na tržištu nafte zbog novog Omikron soja korona virusa, izjavio je danas potpredsednik ruske vlade Aleksandar Novak, smanjivši mogućnost promene sporazuma Organizacije zemalja izvoznica nafte i njenih saveznika (OPEK+) na sastanku ove nedelje.\n"Moramo pažljivo da posmatramo i pratimo dešavanja. Nema potrebe za ishitrenim odlukama", rekao je Novak, prema rečima njegovog portparola, izvestila je agencija Interfaks.\nPortparol je dodao da je Novak poručio da će se na skupu zemalja OPEK+ dodatno razgovarati o situaciji na tržištu i o tome da li su bilo kakve mere opravdane, prenosi Rojters.\nNeformalna alijansa OPEK+ održaće onlajn sastanak ove nedelje kako bi donela odluku o politici proizvodnje nafte. Neki izvori su u petak rekli da OPEK+ prati razvoj situacije sa virusom Omikron, izrazivši zabrinutost da bi moglo da dođe do slabljenja potražnje.\n"Da bi se sve detaljno sagledalo, pomeren je sastanak Zajedničkog ministarskog komiteta za nadzor tržišta (JMMC) kako bi to telo dobilo više informacija o aktuelnim dešavanjima, uključujući i novi soj virusa", rekao je Novak.\nOnlajn sastanak JMMC-a, koji je bio zakazan za 30. novembar, biće održan 2. decembra, istog dana kad i glavni ministarski sastanak grupe OPEK+.\nOPEK+ se nije odazvao pozivima SAD-a da pumpaju više nafte kako bi se smanjile cene ovog energenta, ostajući pri svom planu da postepeno nadoknađuje prošlogodišnje rekordno smanjenje proizvodnje tako što će svakog meseca isporuke povećavati za 400 hiljada barela dnevno.\nNa ovonedeljnom sastanku će se razgovarati o januarskoj proizvodnji.\nNovak je naveo da partneri u OPEK+ nisu tražili preispitivanje postojećeg plana kao odgovor na Omikron, prenele su novinske agencije.\nCene nafte su danas ojačale jer su investitori intenzivirali tražnju kako bi iskoristili povoljne cene koje su drastično pale u petak zbog spekulacija da bi OPEK+ mogao da pauzira s povećanjem proizvodnje kao odgovor na širenje novog soja kovida.\nNakon sunovrata cena u petak za više od 10 odsto, što je bio najveći jednodnevni pad od aprila 2020. godine, cene nafte su danas porasle za više od 4,0 odsto.\nCena fjučersa sirove severnomorske nafte Brent je, prema poslednjim raspoloživim podacima, iznosila oko 76 dolara po barelu, dok je američka WTI nafta ojačala za 4,5 posto na 71,16 dolara za barel, navodi Rojters.


Borenović: SNSD, HDZ i SDA kontrolišu sve\nFoto: Srna | Borenović: Nova vlast na nivou BiH bez vizije\nUroš Vukić 26.01.2020 14:09\nBANJALUKA - Branislav Borenović, predsjednik PDP-a, rekao je da je neprihvatljivo da postoji bilo kakav izgovor za nerad institucija na bilo kojem nivou s obzirom na to da SNSD, HDZ i SDA imaju sve poluge vlasti i u entitetima i na nivou BiH.\n"Imaju vlast, budžete, kontrolišu pravosuđe, izborni proces, imaju kontrolu nad policijom, vojskom i svim institucijama i neprihvatljiv je bilo kakav izgovor. Nalazimo se u jednoj situaciji gdje imamo bh. sapunicu s lošim glumcima", rekao je Borenović.\nOn je rekao da se ključni momenat za ovakvo stanje desio u decembru 2018. godine, kada su poslanici SDA u Narodnoj skupštini Republike Srpske izabrali četvrtog delegata SNSD-a u Dom naroda parlamenta BiH i svjesno predali punu kontrolu SNSD-u nad Domom naroda.\n"Nemojte da živimo u zabludama. To je njihov dogovor", rekao je Borenović.\nGovoreći o radu parlamenta BiH, on je rekao da su se neke stvari pokrenule, ali da rukovodstvo parlamenta ne dozvoljava da se konstituiše Parlamentarna istražna komisija o stanju u pravosuđu i pored toga što je još ranije usvojen zaključak da se to uradi.\nNa jučerašnjoj pres-konferenciji, Borenović je rekao i da se PDP sprema za lokalne izbore te da će samostalno s listama za odbornike izaći u svim opštinama u Republici Srpskoj.\nGovoreći o prijedlogu da se Darko Ćulum imenuje za direktora SIPA, Borenović je rekao da je to skandalozno, te da se nada da do toga neće doći, istovremeno naglašavajući da se nije smjelo desiti to da Nermin Nikšić, predsjednik SDP-a, bude imenovan za prvog čovjeka Komisije za nadzor nad radom OBA. Kako je pojasnio, Nikšićevim imenovanjem vjerovatno će se desiti da Bošnjak bude i na čelu te komisije i na čelu OBA, što je omogućio SNSD.


Dodik: Prije nego što prvi put odem u Sarajevo – zakletvu ću položiti pred Skupštinom Srpske - Sve o Srpskoj\n„BORENOVIĆ JE ZAJAPURENO POLITIČKO NEDONOŠČE, ISKORISTIO JE TRAGEDIJU PORODICE DRAGIČEVIĆ“\n„Nemam problem s izvornom politikom SDS-a, nego s rukovodstvom SDS-a koje nema za cilj nezavisnu Srpsku nego centralizaciju BiH“\nNaglasio je da je Željka Cvijanović, novoizabrana predsjednica RS, izgubila prošle izbore pri jednakom broju nevažećih listića\nMILORAD Dodik, predsjednik Republike Srpske i novoizabarni član Predsjedništva BiH, rekao je da SNSD sa koalicionim partnerima radi na formiranju skupštinske većine, te dodao da postoje pojedinci koji nisu radili u interesu koalicije.\n„Neki su radili direktno protiv koalicije, a pripadaju nekim od naših koalicionih partnera. Narednih dana ćemo to da ispitamo. Niko neće biti zaštićen niti oslobođen odgovornosti”, rekao je Dodik.\n„Ako pristanu da ih se odreknu, oni ostaju naši partneri“, naglasio je Dodik.\nPonovio je da se ambasadorka SAD-a u BiH Morin Kormak direktno miješa u izbore i da je to „bezobrazluk od strane jedne isfrustrirane žene”.\n„Doprinijela je destabilizaciji BiH, urušavanju institucija. Ona se igrala sa voljom naroda i institucija, i bez ikakve potrebe se miješala u upravljanje. Zato sam predložio da ona bude brojač glasova na svim budućim izborima u BiH, da ne bi bila frustrirana“, kazao je Dodik.\nOn je rekao da nema problem s izvornom politikom SDS-a, nego s rukovodstvom SDS-a koje nema za cilj nezavisnu Srpsku nego centralizaciju BiH.\n„Borenović je zajapureno političko nedonošče koje je iskoristilo tragediju porodice Dragičević za nekoliko političkih poena. Ne možete na osnovu blefa ostati dugo u politici“, rekao je Dodik.\nTagoviMilorad Dodik Predsjedništvo Sarajevo


TotalCar.rs » Samovozeći taksi na ulicama Japana od sledeće godine\nautonomna vozila, Japan, taksi, Video\n0 komentara 2722 pregleda\nJapan je već godinama unazad prihvatio robote u svakodnevnom životu, a najnovija oblast u kojoj će im kompjuterske mašine pružati svoje usluge su samovozeća RoboCab taksi vozila koja bi na ulicama ove istočnjačke zemlje mogla da se pojave već sledeće godine.\nPrefektura Kanagava i firma Robot Taxi Inc. su objavili da će eksperimente saautonomnim taksi vozilima početi 2016 kada će ova usluga biti obezbeđena za 50 ljudi iz pomenute prefekture južno od Tokia.\nVozila bez vozača će svoje mušterije razvoziti od kuće do prodavnice i nazad tokom kojih će preći razdaljinu od oko 4.8 kilometara u okviru koje će se kretati i glavnim gradskim ulicama. Tokom eksperimenta će u automobilu takođe biti članovi ekipe koja radi na projektu kako bi se izbegli nesrećni slučajevi.\nRobot Taxi Inc. je zajednički projekat internet kompanije DeNA Co. i firme za tehnologiju vozila ZMP Inc, a cilj je komercijalizacija samovozećeg prevoza do 2020. godine.


Evropska unija otvara granice samo za one koji su primili vakcine koje su odobrene u EU - KosovoPress\n19. 05. 2021. • 15:41\nPrema odluci koju su danas donijeli ambasadori EU, granice Evropske unije bi trebale biti otvorene za putnike koji su primili obje doze vakcine protiv koronavirusa, ali samo onih vakcina koje su odobrene u Evropskoj uniji.\nPodsjetimo, u Evropskoj uniji su odobrene vakcine Pfizer/BioNTech, Moderna, AstraZeneca i Johnson & Johnson. Ruska i kineske vakcine nisu odobrene u EU.\n“Vijeće EU je sada preporučilo državama članicama da ublaže neka od trenutnih ograničenja, posebno za one koji su vakcinisani vakcinama koje je odobrila EU. Vijeće bi također trebalo uskoro proširiti popis zemalja koje nisu članice EU-a u kojima je dobra epidemiološka situacija iz kojih je putovanje dopušteno na temelju novih danas dogovorenih kriterija”, rekao je Christian Wigand, jedan od glasnogovornika Evropske unije.\nEvropska Unija Koronavirus Vakcina


19.06.2020 u 11:53\nEU predložila ublažavanje propisa o GMO da bi se ubrzao razvoj vakcine za kovid\nBRISEL – Evropska komisija je u sklopu nove strategije o vakcinama predložila da se privremeno ublaže strogi EU propisi o genetski modifikovanim organizmima (GMO) kako bi se ubrzali razvoj vakcine i lečenje od Kovida-19. Potencijalne vakcine na kojima rade farmaceutske kompanije poput Astra Zeneke i Džonsona i Džonsona sadrže GMO ili se sastoje od GMO. Brisel je spreman da ublaži stav o GMO da bi se u kliničkim ispitivanjima vakcine za koronavirus koja uključuju više zemalja izbegla „uska grla”. Važeće GMO zakonodavstvo ne poznaje hitne situacije već su procedure veoma kompleksne i dugotrajne, navodi Komisija i ukazuje „da postoje znatne razlike u nacionalnim procedurama za sprovođenje GMO direktiva”, prenosi Beta. Predloženo derogiranje, koje treba da odobre Evropski parlament i\n17.06.2020 u 17:47\nNemačka štampa: Amerika miri Beograd i Prištinu\nBON - Štampa na nemačkom jeziku ocenjuje da američki predsednik Donald Tramp želi da pomirenjem Beograda i Prištine ubere poene na predstojećim predsedničkim izborima, i pita se da li će Srbija priznati Kosovo i da li će doći do razmene teritorija. Švajcarski „Noje cirher cajtung” piše da je već duže vreme očigledno da vlada Donalda Trampa želi po svaku cenu da napravi vidljive korake u komplikovanom odnosu Beograda i Prištine i da se nada da će uz taj spoljnopolitički uspeh, dobiti vetar u leđa za predstojeću izbornu kampanju. List pominje i da je tajming inicijative Trampovog specijalnog izaslanika Ričarda Grenela o sastanku 27. juna u Beloj kući zanimljiv, s obzirom na to da se ovog vikenda u Srbiji održavaju parlamentarni izbori. Švajcarski dnevnik ocenjuje da Grenelova\nLagani oporavak prekinutih lanaca snabdevanja hranom u Evropi\nPandemija virusa kovid 19 prekinula je lance snabdevanja hranom u Evropi, ali se u narednih nekoliko meseci očekuje lagani oporavak u toj industriji, rečeno je danas na regionalnom vebinaru „Prehrambeno-preradivački sektor - moguća strategija za centralnu i istočnu Evropu”. Ipak, region centralne i istočne Evrope ekonomski je manje uzdrman posledicama krize izazvane kovidom 19 od drugih regiona u Evropi, rečeno je na seminaru. Diskusiju su organizovale francuske privredne komore u Mađarskoj, Poljskoj, Rumuniji, Srbiji, Češkoj, Slovačkoj i Hrvatskoj, a predstavnici prehrambeno - prerađivačkog sektora ukazali su da je taj sektor veoma značajan za pitanje sigurnosti hrane za Evropu kada je reč o dostupnosti proizvoda, olakšavanje pristupa potrošača prerađenim proizvodima. Takođe, istakli\nSpecijalnog predstavnika EU za dijalog Beograda i Prištine Miroslava Lajčaka na vojnom aerodromu u Prištini dočekali su šefica Kancelarije EU u Prištini Natalija Apostolova i komandant misije KFOR-a koju predvodi NATO general-major Mikele Rizi, saopštio je danas KFOR. U saopštenju dostavljenom Tanjugu navodi se da NATO nastavlja da podržava dijalog između Beograda i Prištine pod okriljem EU. Lajčak bi danas u Prištini trebalo da se sastane sa predstavnicima privremenih kosovskih institucija Hašimom Tačijem, Avdulahom Hotijem i Vjosom Osmani.\n16.06.2020 u 12:38\nI Evropska centralna banka odbacuje mogućnost otpisa dugova\nFRANKFURT – Evropska centralna banka (ECB) odbacila je danas mogućnost otpisa dugova država, što je ideja koju neki ekonomisti predlažu u cilju suočavanja sa posledicama pandemije koronavirusa. „Čujem raspravu u Francuskoj o otpisu dugova centralne banke, ali to nije opcija za ECB”, rekao je u intervjuu Mondu član izvršnog odobra ECB Fabio Paneta. Pored zakonskih ograničenja koja zabranjuju takvu praksu, „građani bi rizikovali da izgube poverenje u valutu” i došlo bi do „finansijskog poremećaja”, objašnjava Paneta, prenosi Beta. Paneta ne želi da se ponovi iskustvo Nemačke iz '20-ih godina prošlog veka, perioda hiperinflacije kada su građani „prevozili novac u kolicima zato što je izgubio vrednost”. „To nije način za stvaranje prosperiteta” i zato „ugovori zabranjuju monetarno


Rat u Ukrajini: U ruskom napadu na Harkiv ubijeno 7 osoba, od početka rata više od 1.400 civilnih žrtava – dipitblack\nRat u Ukrajini: U ruskom napadu na Harkiv ubijeno 7 osoba, od početka rata više od 1.400 civilnih žrtava\nMilton Mccoy April 4, 2022 Posted in General Tagged civilnih, Harkiv, napadu, osoba, početka, Rat, rata, ruskom, ubijeno, Ukrajini, više, žrtava\nDanas je 40. dan ruske invazije na Ukrajinu. U novom ruskom napadu na Harkiv poginulo je sedam osoba, a 34 je ranjeno. U Hersonu, jedinom većem gradu koji je pod ruskom kontrolom, tokom noći su zabilježene detonacije. Ukrajinska vojska saopštila je da Rusija priprema novu veliku mobilizaciju. Prema podacima UN-a, najmanje 1.417 civila poginulo je u Ukrajini od početka ruske invazije 24. februara.\nUkrajina: U posljednja 24 sata ubijeno 40 ruskih vojnika\nU posljednja 24 sata u Ukrajini je ubijeno 40 ruskih vojnika, te uništeno blizu 50 vojnih vozila, uključujući avione i helikoptere, saopćeno je iz Oružanih snaga Ukrajine.\nU saopćenju se navodi kako je ukrajinska vojska u proteklom danu odbila četiri napada ruskih snaga. U sukobima od jučer ubijeno je najmanje 40 ruskih vojnika, a uništeno je blizu 50 vojnih vozila.\nUništene su dvije krstareće rakete, helikopter, borbeni avioni Su-34 i Su-35 te avion za kontrolu zračnog saobraćaja Il-22.\nŠef Stejt Departmenta Blinken osudio ruske masakre u Buči\nŠef američkog Stejt Deparmenta Entoni Blinken osudio je Rusiju nakon što su se pojavili snimci ubijenih civila u ukrajinskom gradu Buča, nedaleko od glavnog grada Kijeva.\nReakcije iz svijeta se nastavljaju nakon što su u medijima objavljeni snimci na kojima se mogu vidjeti tijela velikog broja ubijenih civila u ukrajinskom gradu Buča.\n“Oštro osuđujemo očitu brutalnost snaga Kremlja u Buči i diljem Ukrajine”, napisao je Blinken na zvaničnom profilu na društvenim mrežama.\nUkrajinski predsjednik Volodimir Zelenski optužio je Rusiju da je počinila genocid u Ukrajini.\nGovoreći za CBS News, Zelenski je rekao da narod Ukrajine ne želi da ga Rusija pokori i da je zbog toga uništen i istrebljen.\nNa pitanje da li akcije Rusije predstavljaju genocid, on je odgovorio: “Zaista, ovo je genocid. Eliminacija cijele nacije i naroda”.\nOn je rekao da u Ukrajini ima više od 100 nacionalnosti i da se “ovdje radi o uništavanju i istrebljenju svih ovih nacionalnosti”.\nZelenski je zatim u video obraćanju naciji rekao da će svaki zločin okupatora na teritoriji Ukrajine biti istražen, prenosi BBC.\nOn je dodao da će svako ko je kriv za takve zločine biti “pronađen i kažnjen”.\nBritanci tvrde: Ruski plaćenici stižu u Donbas\nRuski vojnici i plaćenici iz grupe Vagner prebacuju se u regiju Donbas na istoku Ukrajine, saopštilo je britansko ministarstvo odbrane.\n“Ruske trupe nastavljaju se konsolidirati i reorganizirati dok preusmjeravaju svoju ofanzivu na regiju Donbas na istoku Ukrajine”, objavilo je ministarstvo odbrane.\nUkrajina: Rusi spremaju novu veliku mobilizaciju\nUkrajinska vojska na Fejsbuku je objavila da Rusija u tajnosti provodi novu veliku mobilizaciju. U saopštenju se navodi da Rusi provode mobilizaciju u nekoliko regija diljem Ruske Federacije, dodavši kako Rusi planiraju mobilizirati 60.000 osoba.\nVojska Ukrajine također je objavila kako je u posljednja 24 sata odbijeno sedam napada na području Donjecka i Luganska.\nUN: Od 24. februara poginulo 1.417 civila\nNajmanje 1.417 civila poginulo je u Ukrajini od početka specijalne ruske invazije na Ukrajinu 24. februara, saopšteno je iz Kancelarije visokog komesara UN za ljudska prava.\nU saopštenju se navodi da je u Ukrajini ranjeno 2.038 civila, javio je TASS.\n“Od 4.00 časa 24. februara do ponoći 2. aprila po lokalnom vremenu Kancelarija visokog komesara UN za ljudska prava registrovala je 3.455 gubitaka među civilima, i to 1.417 poginulih i 2.038 povrijeđenih”, ističe se u saopštenju.\nKremlj ipak prihvaća plaćanje ruskog plina u rubljama\nČini se da je došlo do potpunog preokreta Kremlja oko uslovljavanja evropskih zemalja koje je Rusija proglasila neprijateljskim i odredila da će ubuduće ruski gas plaćati u rubljama.\nGlasnogovornik ruskog predsjednika Vladimira Putina, Dmitrij Peskov, kako prenosi Ruska novinska agencija RIA, rekao je da će kupci plina i dalje plaćati u eurima kao i dosad.\n“Istovremeno, finalno plaćanje će ići prodavaču Gazpromu u rubljama tako što će se obavljati konverzija eura u rublje. Još uvijek testiramo taj sistem, ali nema nikakve sumnje da će on u budućnosti biti primijenjen i na novu skupinu dobara i da ćemo mu dati više prostora u našim trgovinskim odnosima”, rekao je Peskov.\nPeskov je još rekao kako ,,Rusija ne želi komplicirati živote svojim kupcima, pogotovo zato što drži do svoje reputacije pouzdanog dobavljača prirodnog gasa”.\nGutereš traži pokretanje nezavisne istrage u Buči\nGeneralni sekretar Ujedinjenih nacija Antonio Gutereš zatražio je pokretanje nezavisne istrage nakon snimaka o civilima ubijenim u ukrajinskom gradu Buča, za koje rusko Ministarstvo odbrane tvrdi da su “namješteni i pripremljeni za distribuciju u zapadnim medijima”.\n“Od ključne je važnosti da bude pokrenuta nezavisna istraga koja će odgovorne dovesti pred lice pravde”, naglasio je Gutereš, javio je Rojters.\nRusko Ministarstvo odbrane odbacilo je optužbe Kijeva da su ruski vojnici ubijali civile u ukrajinskom gradu Buča.\nBosna i Hercegovina – zemlja sa izraženim problemom minske opasnosti →\n← Šta je najbolje jesti za sehur i iftar tokom Ramazana


Sutra obilnije padavine - Ozonpress :: internet portal\nSutra obilnije padavine\nRepublički hidrometeorološki zavod upozorio je da se sutra i u noći izmedju četvrtka i petka očekuju obilnije padavine u centralnim, južnim i istočnim krajevima, oko 30 litara za 12 časova, a lokalno i više.\nU Srbiji će danas biti pretežno sunčano vreme sa najvišom dnevnom temperaturom od 20 do 25 stepeni, a krajem dana i tokom noći u južnim krajevima očekuje se naoblačenje sa kišom i pljuskovima.\nJutro će biti sveže, sa temperaturom vazduha od šest do do 11 stepeni, a vetar će biti slab istočni i severoistočni.\nI u Čačku će biti jutro sveže, a tokom dana pretežno sunčano vreme sa slabim severoistočnim vetrom. Jutarnja temperatura vazduha biće 11, a najviša dnevna 22 stepena.\nU Srbiji će, prema izgledima vremena za sedam dana, do 16. septembra, u četvrtak biti naoblačenje sa kišom i pljuskovima iz južnih krajeva koje će se ujutro i pre podne proširiti i na ostale predele.\nLokalno će obilnije padavine biti u centralnim, južnim i istočnim krajevima.\nU petak se očcekuje slabljenje, a od sredine dana postepeni prestanak padavina i delimično razvedravanje.\nTemperatura vazduha biće malo ispod prosečnih vrednosti.\nU subotu će preovladjivati sunčano i malo toplije vreme.\nZatim će do kraja perioda biti pretežno sunčano i toplo vreme sa temperaturom vazduha iznad prosečnih vrednosti.\nUhapšeni maloletnici iz Čačka zbog krađa


Čuti i Razumeti - Akcija posvećena gluvim i nagluvim osobama\nDruštveno odgovorna akcija "Čuti i razumeti" je posvećena osobama sa oštećenim sluhom i predstavlja humanitarni projekat kompanije Audiovox koja je generalni zastupnik svetskog lidera u proizvodnji slušnih aparata, danske kompanije Oticon.\nKompanija Audiovox je u septembru 2012. godine uz pomoć prijatelja i ljudi dobre volje pokrenula akciju "Čuti i razumeti" povodom Svetske nedelje gluvih i nagluvih osoba, koja se obeležava u poslednjoj nedelji septembra. Cilj okupljanja jeste skretanje pažnje javnosti na potrebe i probleme dece sa oštećenim sluhom, kao i druženje i razmena iskustava, sa osnovnom namerom da deca provedu jedan dan drugačiji od drugih i upoznaju nove drugare.\nOsnovna aktivnost u okviru akcije "Čuti i razumeti" je organizovanje druženja dece sa oštećenim sluhom iz više gradova a prateće aktivnosti su i besplatna provera sluha, organizovanje anketa i istraživanja koja obrađuju teme bitne osobama sa oštećenim sluhom. Trudimo se da svake godine što više nacionalnih i lokalnih medija isprati ovaj događaj i upozna javnost sa problemima i poteškoćama sa kojima se osobe sa oštećenim sluhom susreću svakodnevno.\nNaša je ideja da se skrene pažnja javnosti na decu sa oštećenim sluhom i da se potrudimo da im pomognemo da mogu normalno kao i sva druga deca da se integrišu u naše društvo. Nadamo se da ćete prepoznati vrednost ovih ideja i pokazati želju da budete deo akcije.\nZa detaljnije informacije o slušnim aparatima posetite naš sajt www.audiovox.rs ili www.slusni-aparati.com


Tim selektora Bogdana Tanjevića tokom cele utakmice je diktirao tempo i povećavao prednost kako je vreme odmicalo. Odličnom odbranom, Vučević i društvo su sveli rivala u svim periodima ispod 20 poena, a u poslednjem i ispod 10.\nNajefikasniji u prvom trijumfu Crne Gore u grupi u Klužu bili su Nikola Vučević i Bojan Dubljević sa po 13 poena. Vučević je imao i sedam skokova, a Filip Barović je uhvatio devet lopti.\nJedini sa dvocifrenim košgeterskim učinkom u mađarskoj selekciji bio je Vojvoda sa 20 poena. Mađarima je ovo drugi poraz, posle neuspeha na startu protiv Hrvata.\n"BALKAN NA UDARU, 3 SOJA ZABRINJAVAJU" Predstavnica SZO o epidemiološkoj situaciji u Srbiji i okruženju


IZ BANKARSKOG UGLA: Tržište državnih obveznica - poluga fiskalne politike - Nira Press\nPočetna » IZ BANKARSKOG UGLA: Tržište državnih obveznica – poluga fiskalne politike\nDržavne obveznice predstavljaju jedan od osnovnih instrumenata fiskalne politike kojim se obezbeđuju finansijska sredstva, odnosno likvidnost za izvršavanje budžetskih investicija i troškova, tj. rashoda.\nO značaju ovog instrumenta dovoljno svedoči podatak da država finansira više od 90 odsto direktnog unutrašnjeg i preko 30 odsto direktnog spoljašnjeg javnog duga putem izdavanja obveznica. Ministarstvo finansija organizuje redovne primarne aukcije prema unapred utvrđenom i objavljenom planu, na kojima se plasira dominantan iznos svih emitovanih obveznica. Odnedavno je država otpočela i sa aukcijskim otkupom izdatih obveznica, pre njihovog roka dospeća, od strane zainteresovanih investitora. Reč je o takozvanim „buyback transakcijama“ koje za cilj imaju smanjenje javnog duga, kao i njegovo refinansiranje na duži rok i po nižim kamatnim stopama. U planu je i razvijanje sistema takozvanih „primarnih dilera“, što bi značilo da se posao primarne prodaje poverava profesionalnim finansijskim institucijama, čime se obezbeđuje kontinuirani plasman planiranog obima izdatih obveznica i povećava likvidnost sekundarnog tržišta.\nNajznačajniji učesnici finansijskog tržišta, koji na primarnom i sekundarnom tržištu kupuju državne obveznice su domaće banke i domaće finansijske kompanije, kao što su osiguravajuća društva, investicioni fondovi, brokersko-dilerska društva i druge, zatim strani investitori i rastući broj drugih pravnih lica i građana. Učešće stranih investitora u kupovini državnog duga preko primarnog i sekundarnog tržišta obveznica je posebno važan pokazatelj poverenja koje strani finansijski ulagači imaju u makroekonomsku politiku i strategiju ekonomskog rasta zemlje, a ujedno čine i važnu stavku platnog bilansa kao portfolio investicije.


Ratište u Siriji, 2012.\nSve su učestaliji izveštaji da se među stranim borcima u Siriji nalaze i evropski muslimani. Tako londonski “Indipendent” (Independent) piše da se oko 100 Britanaca bori na strani opozicionih snaga; Figaro (Le Figaro) procenjuje da je otišlo i između 50 i 80 Francuza; Špigl (Der Spiegel) navodi brojku od nekoliko desetina Nemaca, a danski listovi pominju brojku od 45 sunarodnika. Holandske vlasti su izrazile zabrinutost jer se od oko 100 lica za koje se veruje da se bore na sirijskom ratištu – neki po povratku u zemlju mogu biti involvirani u terorističke aktivnosti.\nAron Zelin iz londonskog međunarodnog centra Kings koledža za studije radikalizacije (ICSR) navodi da je između 140 i 600 Evropljana išlo u Siriju od početka 2011. što predstavlja između 7 i 11 procenata ukupnog broja stranih boraca na ovom ratištu. Među njima je najviše muslimana marokanskog porekla, navodi bliskoistočni Institut za medije (The Middle East Media Research Institute) sa sedištem u Vašingtonu.\nOva procena je, po rečima Zelina, napravljena na osnovu 450 izvora u zapadnim i arapskim medijima kao i poruka na onlajn forumima džihadista. Kao i u slučaju prethodnih sukoba, ova slika nije ni izblizu kompletna. Zbog toga u znatnoj meri i variraju brojke o stranim borcima.\nICSR procenjuje da je od početka sukoba u Siriji, između 2 i 5,5 hiljada stranih boraca učestvovalo u ratnim operacijama na strani opozicije. Kada je reč o evropskim zemljama, najviše ih je iz:\n• Belgije: 14-85\n• Britanije: 28-134\n• Danske: 3-78\n• Finske: 13\n• Francuske: 30-92\n• Nemačke: 3-40\n• Irske: 26\n• Holandije: 5-107\nSamo mali broj biva involviran u terorizam nakon povratka u Evropu. Međutim, bilo bi pogrešno zaključiti da lica koja su se obučavala i ratovala u Siriji ne predstavljaju pretnju. Prema mnogim izveštajima, takve osobe su u prošlosti imale vidnu ulogu u terorističkim napadima u Evropi. Štaviše, prema nedavno objavljenoj studiji norveškog eksperta Tomasa Heghamera (Thomas Hegghammer), teroristi sa stranim iskustvom su mnogo opasniji i sofisticiraniji nego domaće ćelije. Stoga su evropske obaveštajne službe dobile upustva da pomno prate ova lica kada se vrate u zemlju.\nOd lorda Bajrona do Orvela\nEvropa ima romantiziranu istoriju usamljenih ličnosti koje su su se pridružili “pravednom cilju” u ratom zahvaćenim zemljama – od učešća lorda Bajrona (Byron) u borbi za nezavisnost Grčke do Džordža Orvela (George Orwell) u Španskom građanskom ratu, piše “Foring polisi” (Foreign policy). Međutim, price o Evropljanima koji se pridružuju sirijskim pobunjenicima nisu primljene sa istim entuzijazmom kao u pomenutim slučajevima.\n“Nisu svi radikalni kada tamo odlaze, ali najverovatnije će mnogi biti radikalizovani u Siriji”, kazao je Žil de Kerhove (Gilles de Kerchove), koordinator EU za borbu protiv terorizma, dodajući da oko 500 Evropljana, koji se bori u građanskom ratu u Siriji, mogu doći pod uticaj grupa povezanih sa Al Kaidom, kao što je Al Nusra front.\n“To može postati ozbiljna pretnja kada se vrate”, kaže De Kerhove.\nIz Australije je angažovano oko 200 lica u Siriji i vlasti u Kanberi su jasno predočile da svako ko učestvuje u tom sukobu krši australijske zakone. Zanimljivo je ni da saudijskim građanima nije, prema domaćem zakonodavstvu, dozvoljeno da učestvuju u borbama u inostranstvu, mada kraljevska kuća ima interes da podstiče pobunu protiv Bašara el Asada. I američkim građanima nije dozvoljen angažman u stranim armijama. Međutim, prema odluci suda iz 1898, koja se odnosila na američke građane koji su se borili sa kubanskim revolucionarima protiv španske kolonijalne vladavine, to je ilegalno samo ako su američki građani angažovani u stranoj armiji koja operiše na teritoriji SAD.\nOd humanitarnih motiva do džihada\nPobunjeničke snage u Siriji mogu se podeliti u tri grupe: nezavisne lokalne jedinice; one koje se bore zajedno sa Slobodnom sirijskom armijom (FSA); takozvani džihadisti čija je ideologija povezana sa Al kaidom.\nSirijski ministar informisanja Omran Zoubi tvrdi da strani borci čine čak 80 odsto opozicionih snaga. Međutim, Zelin ističe da nisu tačne tvrdnje sirijske vlade da maltene većinu snaga opozicije čine strani borci.\nČak i ako se uzme gornja procena o 5.500 stranih boraca, imajući u vidu da snage sirijske opozicije imaju oko 60.000 pripadnika, to je manje od 10 odsto. Međutim, uticaj i borbena vrednost stranaca su mnogo veći nego što to njihov broj pokazuje, imajući u vidu da su u poređenu sa lokalnim snagama znatno iskusniji i veštiji, s obzirom da su mnogi od njih učestvovali u oružanim sukobima kao što su Libija ili Irak.\nSirijsko ratište, 2013.\nNajviše stranih boraca dolazi iz arapskih zemalja, pre svega, Libije, Tunisa i Saudijske Arabije, navodi bliskoistočni Institut za medije, a u manjoj meri iz Egipta, Jordana, palestinskih teritorija, Maroka, Ujedinjenih Arapskih Emirata, Katara, Bahreina, Libana, Iraka i Turske. Nekoliko dobrovoljaca je stiglo i sa prostora bivšeg Sovjetskog Saveza, pre svega iz Čečenije i Kirgizije, a čak dvojica iz Kine. Kako piše "Masar Press" iz Dubaija, većina stranih boraca je koncentrisana u severnom i istočnom delu Sirije.\nOni uglavnom izbegavaju kontakte sa medijima. Jedan od retkih koji je bio spreman da govori, Abdulrahman Al-Zaltini iz libijskog grada Zlitern, kazao je za “Masar Press” da se u njegovoj brigadi "Liva Al-Uma" nalaze borci iz različitih zemalja. On ističe da su njihovi motivi različiti – od humanitarnih pa do odanosti islamskog džihadu. “Došli smo da branimo našu sirijsku braću koja trpe čak veću neprevdu nego Libijci pod Gadafijevim režimom”, naglašava Al – Zaltini.\nIstaknuta figura “Šam slobodarskog pokreta” Abu Huthaifa Al-Lebnani navodi šta je motivisalo pukovnika iz Ujedinjenih Arapskih Emirata Momahemda Abdoulija da se bori u Siriji.\n“Razočaran je neuspehom međunarodne zajednice i arapskih zemalja da okončaju stradanja Sirijaca. Došao je da ih podrži i postane mučenik”, kaže Al-Lebnani.\nLebnani ističe da se angažavo kao odgovor na intervenciju Hezbolaha na strani Asadovog režima.\nIslamistički motivi i uspostavljanje “kalifatske države, ostaje jedan od najvažnijih motiva za dolazak stranih boraca.\nAbu Huzm Al-Kurdi iz Iraka u tom smislu ističe:\n“Projekat nije završen zbacivanjem Bašara al-Asada, već uspostavljanjem islamske države.”\nSirija, oblast oko Damaska, 2013.\nVećina stranih boraca, sa kojima su razgovarali novinari “Masar Presa” su veoma obrazovani.\n“Većina mojih saboraca su završili fakultete. Oni su se angažovali jer su obrazovani i religiozni”, kaže Abdulrahman Al-Zaltini, po struci inženjer.\nMnogi mediji prikazuju strane borce kao teroriste ili povezane sa Al Kaidom. Međutim, stvarnost je mnogo složenija. Kao što je pomenuto, nisu svi džihadisti niti povezani sa Al Kaidom.\nU mnogim slučajevima, oni u potpunosti prihvataju doktrinu džihada tek kada se nađu na ratištu i stupe u kontakt sa okorelim borcima.\nSirijski konflikt mobiliše muslimane širom sveta u istoj meri kao i rat u Iraku 2000-ih, u BiH 1990-ih i Avganistan 1980-ih.\nProcenjuje se da se tokom 1980-ih između 10 i 12 hiljada stranaca pridružilo borbi protiv sovjetske okupacije u Avganistanu, što je iznedrilo generaciju ekstremista koji su kasnije postali deo Al Kaide ili učestvovali u ratovima u Bosni i Iraku (između 2004. i 2009. u ovoj zemlji je bilo angažovano oko 10 hiljada stranih boraca).\nProfesor Piter Nojman (Peter Neumann), direktor međunarodnog centra Kings koledža za studije radikalizacije, kaže za londonski “Dnevni telegraf” (Daily Telegraph) da strani borci stižu u sve većem broju u Siriju.\n“Ako ovaj sukob potraje godinama, smatramo da Sirija može biti nova tačka okupljanja militanata. Ukoliko džihadisti mogu da uspostave sigurno utočište i centre za obuku, odatle će dolaziti nove generacije isto kao što je to bio slučaj u Avganistanu”, zaključuje Nojman.